Press Online :: Košarka :: Srbija bez Nedovića i Kalinića na Evrobasketu!\nSrbija bez Nedovića i Kalinića na Evrobasketu!\nNemanja Nedović i Nikola Kalinić otpali su sa spiska reprezentacije Srbije za predstojeći Evrobasket!\nSelektor 'Orlova' Aleksandar Đorđević saopštio je da neće voditi Kalinića i Nedovića u Istanbul jer se nisu dovoljno oporavili od povreda.\n"Na turnir vodim 12 najboljih igrača koji mogu i žele da igraju za Srbiju. Igrači sa spiska ne osećaju pritisak", rekao je Đorđević.\n"Kalinić je napravio poslednju kontrolu i problemi sa leđima su takvi da fizički ne moze da odradi ovo prvenstvo. Nemanja još nije usao u kontakt. Moramo da budemo korektni, ne želimo nikog da pritiskamo. Momci koji idu su spremni maksimalno. Idemo kao jaka celina, ekipa koja traži šansu", rekao je Đorđević.\nNa spisku su se našli Milan Mačvan (Bajern Minhen), Bogdan Bogdanović (Sakramento Kings), Vladimir Lučić (Bajern Minhen), Dragan Milosavljević (Unikaha), Stefan Birčević (Bašakšehir), Vladimir Štimac (Anadolu Efes), Branko Lazić (Crvena zvezda), Vasilije Micić (Žalgiris), Marko Gudurić (Fenerbahče), Stefan Jović (Bajern Minhen), Ognjen Kuzmić (Real Madrid), Boban Marjanović (Detroit Pistons).\nSrbija se nalaze u grupi D sa Velikom Britanijom, Rusijom, Turskom, Letonijom i Belgijom.\nNacionalni tim će igrati sve utakmice u Ulker Areni u Istanbulu, a prvi rival biće Letonija 1. septembra od 16 časova po srednjoevropskom vremenu.\nSpisak Srbije za Evrobasket:


TREBINJSKOJ PUBLICI PREDSTAVLJEN Novi roman Velibora Šipovca "Sedam krstova" | Trebinje Live\nTREBINJSKOJ PUBLICI PREDSTAVLJEN Novi roman Velibora Šipovca "Sedam krstova"\nU Narodnoj biblioteci u Trebinju večeras je održana promocija drugog romana našeg sugrađanina Velibora Šipovca "Sedam krstova".\nVelibor piše i prozu i poeziju i njegova želja je, kako kaže, da ostavi pečat u vremenu.\n"U prozi pišem o rodoljublju, pravoslavlju, genealogiji i tu na neki način iskazujem ljubav prema svom narodu, porodici i podneblju u kojem živim, i jednostavnije pišem prozna djela. Pisanjem poezije želim da zapišem neke momente, trenutke, doživljaje, jednostavno da ih zapišem u vremenu. Poezija uglavnom oslikava ljubav, a to je Dučićeva sintagma da su pjesnik i ljubav jedna cjelina, da su nerazdvojni tokom čitavog života", kaže Velibor Šipovac u razgovoru za TrebinjeLive.info.\nŠipovac u svom prvom romanu "Na granici" govori o prvoj Mitrovdanskoj ofanzivi 1992. godine na Nevesinje i na Hercegovinu, dok nas u romanu "Sedam krstova" vodi u daleku prošlost, ali ne precizira tačno vrijeme odvijanja radnje.\nOn naglašava da je u novom romanu "slučajno" spomenuo Svetog Vasilija Ostroškog, kada je bio zastupljen u pjesmama koje su se pjevale u Hercegovini.\n„Prilike koje su se dešavale - da li slučajno ili po nekoj Božijoj promisli, stavio sam Svetog Vasilija u roman. Istoričari ovaj roman stavljaju u 18. i 19 vijek. Činjenica je da se radnja odvija za vrijeme turske vladavine ovim područjima i da je ovo jedna tragična priča o ocu Stevanu i njegovih šest sinova", naglašava Šipovac.\nStevan i njegovi sinovi su dali svoje živote za odbranu pravoslavlja i neprihvativši islam kao novu vjeru, iako su im nuđena raznorazna bogatstva ovozemaljskog života kao nagrada da to urade.\nVelibora inspiriše Hercegovina u kojoj je rođen, koja mu je u srcu i u kojoj živi, kao i Hercegovinu koja je prošlost, sadašnjost i budućnost. On Hercegovinu doživljava kao Svetu zemlju i smatra da je ona posebno mjesto u cijelom srpskom narodu.\nU večeras predstavljenom romanu autor donosi prikaz Hercegovine iz vremena turske okupacije.\n"Hercegovina je oduvijek bila siromašna zemlja, jer u njoj nikada nije rađalo onoliko koliko je narodu trebalo. Teško se živjelo, radilo se od jutra do mraka i nikada se nije moglo sa sigurnosti tvrditi da će biti hrane za sve ukućane. Domaćin se borio da nejač, trudnice i starci ne budu gladni, a za ostale ukućane se nije mnogo marilo. Prema vremenskim prilikama podešavan je i život i poslovi u kraju...", dodaje Šipovac.\nNaš sagovornik je čuo za predanje koje kazuje o ocu i njegovih šest sinova, i zbog toga je sedam krstova, zapravo, sedam ljudi osjenjenih u životu krstom - "kada su izgubili svoj žvot imamo sedam krsnih grobnih obilježja, sedam kamenih krstova", što je i simbolika naslova romana.\n"Bilo je ovakvih primjera u raznim krajevima Hercegovine i šire. Mogao je biti i manji ili veći broj članova domaćinstva, jer je u svakom slučaju njihova žrtva nemjerljiva i jednaka je pred Bogom", kaže Šipovac.\nU romanu ima dosta turskih izraza, riječi, koje su zastupljene negdje manje, negdje više u svim dijelovima Hercegovine, a zastupljene su i riječi koje su očuvane i koriste se i sada u našem jeziku i autoru su poznate, dok je pojedine izraze sasvim slučajno prikupio tokom rada na romanu.\n"Mene su uvijek interesovali ne samo običaji i vjerovanja kod Srba, već i kod drugih naroda. Jednostavno, to je nešto što me zanimalo i što sam volio da učim", ističe Šipovac.\nKroz ovaj roman ne govori samo autor ili treće lice koje pripovijeda, već je to priča sviju nas. U romanu je prikazano kolebanje hercegovačkog čovjeka, ljudski unutrašnji nemiri, težnja za slobodom i univerzalni etički načeli.\n"Prikazan je težak život hercegovačkog gorštaka, njegova vjerovanja, težnja za slobodom, ali i naslijeđenih moralnih vrijednosti. Neki su se kolebali kao i sada, koji bi izdali svoju vjeru radi ovozemaljskih blagodati. Međutim, to su ta kolebanja koja su prikazala razmišljanja između čovjeka kad mu se nešto nudi radi boljeg života i primjera Stevana i njegovih šest sinova koji su svjesno izgubili svoj život za nešto što je božansko, a ne ovozemaljsko", završio je Velibor razgovor za TrebinjeLive.info.\nI na kraju, Lazar, jedan od Stevanovih sinova u romanu Ahmed paši kaže: "Ja sam neko ko živi, čuva svoje ime, ponos i vjeru. A ti diraš u sve što mi je najmilije".\nOrganizatori večerašnje književne večeri su Književna zajednica "Jovan Dučić", SPKD "Prosvjeta" Gradski odbor Trebinje i Narodna biblioteka Trebinje.\nDijelove iz romana čitao je Momir Brkić, biografiju autora knjige i recenziju Željka Vujadinovića pročitala je Vesna Đurić, dok je svoju recenziju pročitao Čedo Baćović, a Dragiša Šekarić i Vladan Perović su priredili pjesme uz gusle. Program je vodio Novica Telebak.


UDRUŽENJE ŽRTAVA NASILJA „HAJ’R” – PRODAJNA IZLOŽBA U KUĆI ĐURE JAKŠIĆA – Stari grad\nStari grad » Vesti » UDRUŽENJE ŽRTAVA NASILJA „HAJ’R” – PRODAJNA IZLOŽBA U KUĆI ĐURE JAKŠIĆA\nUDRUŽENJE ŽRTAVA NASILJA „HAJ’R” – PRODAJNA IZLOŽBA U KUĆI ĐURE JAKŠIĆA\nProdajna izložba članica Udruženja žrtava nasilja „Haj’r” održana je juče u Kući Đure Jakšića u Skadarliji, a sav prihod od prodaje namenjen je za kupovinu školskog pribora za decu članica ovog udruženja. Izložba je organizovana u saradnji sa Savetom za rodnu ravnopravnost Gradske opštine Stari grad i Ustanovom kulture „Parobrod”.\n– Ova simbolična pomoć je mali put ka stabilizaciji majki i dece koji su izašli iz Sigurne kuće, ali još uvek nisu uspeli ekonomski da budu nezavisni. Ostalo je još četiri žene koje još uvek nemaju knjige za svoju decu, a veliki broj njih ostao je bez školskog pribora. Do sada smo vodili brigu samo da pomognemo u obezbeđivanju hrane, smeštaja i odeće, jer je to najvažnije, a od sada ćemo dosta pažnje posvetiti i nabavci školskog pribora, knjiga i opreme – kaže organizatorka izložbe i predsednica Udruženja žrtava nasilja „Haj’r” Hajrija Ramadani.\nUdruženje koristi prostorije Islamske zajednice Srbije u Gospodar Jevremovoj ulici, gde se odvijaju radionice psihološke podrške žrtvama, kreativne umetničke radionice, kurs engleskog, a mogu se dobiti i pravni saveti u vezi sa celokupnim procesom razvoda. Jedina novčana pomoć koji su u proteklih godinu i po dana dobili stigla je od jedne beogradske privatne firme i iznosila je deset hiljada dinara.\n– Mi vapimo da se država založi za nas, jer nismo mi žene najveće žtve, nego su to deca. Nama je potrebna konkretna pomoć jer je život bez posla i stana nemoguć. Mi smo po izlasku iz Sigurne kuće ponovo na ulici i tu nastaje problem. Ukinute su subvencije za vrtić koje su ranije postojale. Danas je vrtić besplatan samo dok ste u Sigurnoj kući, tako da se uvek postavlja pitanje šta posle – kaže Tijana Vučetić, koja je članica udruženja već godinu dana.\nOna dodaje da članicama udruženja, kojih danas ima peko šezdeset, nije dovoljna samo medijska podrška, kao i da njima ne treba nikakva promocija, već konkretna zakonska rešenja koja će omogućiti ženama žrtvama nasilja dostojanstven i miran život.\n– Nije poenta da se mi ne skidamo sa televizijskih ekrana, a da država ne stoji iza nas. Kada ste u problemu očekujete da će se oni bar delimično rešiti, međutim oni kod nas se sa ovakvim zakonskim rešenjima samo produbljuju. Nama je potrebna i moralna i materijalna podrška, jer smo kao žrtve u ovom društvu izložene diskriminaciji kako kod poslodavaca tako i kod stanodavaca – dodaje Tijana.\nPredsednica Skupštine opštine Stari grad, koja je i predsednica Saveta za rodnu ravnopravnost Mila Popović istakla je da je neophodno preventivno delovati, osnažiti i ohrabriti žene da ne trpe bilo kakav vid partnerskog i porodičnog nasilja u kome su najveće žrtve one i deca.\n– Kroz formiranje Saveta za rodnu ravnopravnost i usvojenu strategiju, kao i akcioni plan, u ostvarivanju rodne ravnopravnosti važan je i novi Zakon o sprečavanju nasilja u porodici koji je stupio na snagu prvog jula ove godine. Bitno ga je doslovno primenjivati, a ne držati se stare prakse koja nas je kao društvo dovela u veliki problem – rekla je Mila Popović.\nPrevious PostPrevious KO PRODAJE OBALU NA DORĆOLU?\nNext PostNext NABAVKA POTROŠNOG MATERIJALA ZA ODRŽAVANJE HIGIJENE POSLOVNIH PROSTORIJA GRADSKE OPŠTINE STARI GRAD


FOTO: Pravljenje jedinstvenog murala od limenki na ovogodišnjem Egzitu | Novosadski informativni portal 021\nZabava 11.07.2018. | 12:55 > 13:12\nInstalacija duga šest metara, pod nazivom "Pixelata", je projekat španskih dizajnera, a svako umetničko delo nastaje bojenjem i ubacivanjem limenke u prethodno pripremljenu konstrukciju. Na ovaj način, posetioci će na kreativan način doprineti reciklaži limenki, koje je u potpunosti moguće preraditi i upotrebiti ponovo nakon samo 60 dana.\n"Pixelata je najbolji spoj umetnosti i reciklaže i predstavlja impozantno umetničko delo u čijem stvaranju svi možemo učestvovati. Posetioci festivala sjajno reaguju i do sada smo zajedno kreirali više murala, koji istovremeno oduševljavaju publiku, ali i šire svest o značaju reciklaže. Svi zajedno, podsećamo se još jednom zašto je limenka najpogodnija – lagana je, nesalomiva i može se bezbroj puta reciklirati", navodi Nemanja Komatović iz "Recan fondacije".\nDo sada su se u pravljenju umetničkih dela od limenki oprobali posetioci Egzitovih festivala u Bosni, Rumuniji, Hrvatskoj.\nPixelata se nalazi u Opens zoni.\nRecan fondacija za reciklažu limenki za piće osnovana je 2005. godine kao neprofitna organizacija od strane "Ball Beverage Packaging Europe", fabrike za proizvodnju limenki. Program "Svaka limenka se računa" je partnerstvo između proizvođača limenki, pića, reciklažne industrije i organizacija za zaštitu životne sredine.


Istočno Novo Sarajevo: INkluzijom do ravnopravnosti - Institut za razvoj mladih KULT\nIstočno Novo Sarajevo: INkluzijom do ravnopravnosti\nU Centru za kulturu u Istočnom Novom Sarajevu održan je nesvakidašnji bazar rukotvorina u sklopu projekta „Budi prirodno INkluzivan“ koji su podržali Institut za razvoj mladih KULT i Ambasada Kraljevine Švedske.\nBazar su organizirali članovi Omladinske organizacije „Natura“, a predstavljene su rukotvorine koje su kreirali djeca i mladi s poteškoćama u razvoju iz Udruženja „Vratite nam osmijeh“. Pomoć u izradi rukotvorina su pružili i učenici/e Srednjoškolskog centra Istočna Ilidža, a većini njih je ovo bila prva prilika da sudjeluju u inkluzivnom projektu.\n„Članovi Udruženja Vratite nam osmijeh uz našu pomoć i pomoć srednjoškolaca izradili su cekere, na koje su ucrtali vlastite motive, ramove za fotografije, nakit te ukrasne kutije“, izjavio je organizator bazara Predrag Šarović i dodao da je neophodno organizirati više ovakvih aktivnosti kako bi se djeca i mladi s poteškoćama u razvoju u potpunosti uključili u sve sfere društvenog života.\nZoran Ilišković je četrnaestogodišnji dječak koji je sudjelovao u radionicama i koji je kreirao ukrasne kutije koristeći se tehnikom dekupaž. „Teta Ankica nas je naučila kako da radimo dekupaž i drago mi je jer sam zajedno sa svojim drugarima pravio ove ukrasne kutije. Već dvije godine se bavim ovim i svaki put mi je drago kada se ponovo okupimo“, izjavio je Zoran i dodao da se svi ljudi trebaju paziti i družiti.\nVažno je istaći da su sve rukotvorine izrađene od prirodnih materijala što u potpunosti odgovara i nazivu projekta „Budi prirodno INkluzivan“.\nMladenka Pajić je također članica Udruženja „Vratite nam osmijeh“. Mladenka je 30-godišnja mlada osoba koja baš kao i njen prijatelj Zoran uživa sudjelujući u ovakvim radionicama. „Pravili smo različite vrste nakita, slikali na pegli i onda naše slike prenosili na cekere. Družili smo se s djecom i tokom radionica mi je bilo odlično i ništa mi nije bilo teško raditi“, izjavila je Mladenka i dodala da je članica Udruženja od svoje sedme godine zbog čega je izuzetno ponosna.


Kako da pomognete napuštenim psima tokom zime? - Životinje - Sloboda za životinje\nVi ste ovde: Info Saopštenja Kako da pomognete napuštenim psima tokom zime?\nKako da pomognete napuštenim psima tokom zime?\tutorak, 22 decembar 2009 00:00\tSnezana\t1471 1\n(49 glasova, ocena 5.00 od 5)\nNapravite jednostavnu kućicu za pse lutalice koja ce im pomoci u hladnim danima da prežive! Uzmite kartonsku ambalažu od bele tehnike koja se radi od dosta debelog presovanog kartona. Ostavite nailon sa kojim je spolja upakovana a unutra obložite takođe nailonom. Poklopac isecite tako da kuca ima ulaz i takođe obložite nepromočivim materijalom npr. lepljivim tapetom. Postavite neku prostirku na pod i stavite unutra hrane za pse.\nKućicu postavite blizu mesta gde najčešće viđate pse lutalice ali po mogućnosti da bude koliko toliko zaštićena od vetra i padavina. Ubrzo će se i useliti zahvalan stanovnik kome ćete možda i spasiti život. Iskoristite vreme do sledećeg hladnoh talasa da napravite bar jednu kućicu. Zamolite prodavce u velikim marketima koji imaju ovakvu ambalažu da vam daju i krenite na radostan posao...\nKljučne reči u članku:obložite unutra kućicu lutalice postavite ambalažu napravite nailonom poklopac Srodni članci:\tManifestacija Dan zdrave hrane i zaštite životinja u Đurđevu - 11.09.2010\tSVETSKI DAN ŽIVOTINJA 4. OKTOBAR - 02.10.2012\tAkcija otkupa i spasavanja krave Alme - 13.06.2014\tApel Patrijarhu SPC povodom Uskrsa - 31.03.2010\tApel protiv Božićnog klanja životinja - 05.01.2012\tPrethodni članci u rubrici:\n[22.12.2009] Poštovani, prema članu 3. stav 3. Zakona o dobrobiti životinja, dužnost svakog građanina Republike Srbije je da spreči i pri...\n[25.10.2009] Predstavnica udruženja "Sloboda za životinje" je, zahvaljujući preporuci i pomoći od strane udruženja iz Zagreba, "Prijatelja...\n[31.07.2009] Udruženje "Sloboda za životinje" poslalo je nadležnima primedbe na Nacrt zakona o divljači i lovstvu, kojim Lovački savez Srb...\n[03.06.2009] Zakon o dobrobiti životinja usvojen je na sednici Narodne Skupštine 29. maja. Nadležni odbori nisu razmatrali predloge Udru�...\n[11.05.2009] Pomoću sredstava dobijenih na konkursu Grada Beograda uspeli smo da izdamo novi dvobroj časopisa Sloboda za životinje br.4-5, u...\nDonesite odluku: Praznični dani - dani vegetarijanstva! < Prethodni\nSledeći > HITNO - Obaveštenje o mogućem kršenju propisa o dobrobiti životinja na ergeli Zobnatica\nAko napravite kućicu u VAŠEM dvorištu, kući ili stanu onda je OK.Pravljenje kućice na javnim prostorima je prekršaj.(Zagađivanje sredine, opasnost od širenja zaraze (čak i besnila!)) itd...Informišite se prvo a zatim ispunjavajte svoje želje i to samo ako se ne kose sa interesima drugih ljudi.Ljudi su važniji od životinja..\nu NASEM dvoristu,kuci ili stanu imamo kucicu i hranu za NASE zivotinje,ali dajmo sansu i onima koji "nisu nasi",pa i oni da budu neciji.Suncice, pogledaj jednom u oci tim zivotinjama-vid eces strah,molbu,vap aj za pomoc-pomozi im bices srecnija,jadan je izgovor da je kriza i da se nema od cega-uvek se ima kad se hoce.\nlily, da imam uslova sigurno bih imao psa i ne volim kada mi neko kaze da ne volim zivotinje, jer to apsolutno nije istina. Ali smatram da se prvo trebamo izboriti da tih pasa lutalica ima sto manje kako bi se mi mogli slobodno kretati ulicama. U mom kraju zivi copor pasa koji malo malo pa napadne nekog. Jedni ljudi ih hrane, a druge napadaju. Kada se usprotivim njihovom hranjenju i pravljenju kucica provedem se kao bos po trnju. Pa sad pitam sve da li je briga o napustenim psima lutalicama jaca i ispred prava svakog coveka da se slobodno krece ulicom bez traha da ce biti napadnut?\npasa lutalica ima jer to ljudi naprave od njih!vide stene malo,slatko uzmu ga a kada to stene naraste pogotovo zensko pa dobije podmladak,eh onda ajmo na ulicu!\n@mislite o tome: hranite ih i Vi, pa Vas nece biti strah da se slobodno krecete ulicom! pozdrav\nKathy, slazem se s tobom da smo virus, najgora vrsta na ovoj planeti, koja je sebicna do iznemoglosti i misli da samo ljudska vrasta treba da hoda na zemlji, udise vazduh i dr.. Ne mogu prosto da shvatim ljude kao sto je Suncica, a takvih zlotvora ima mnogo, mnogo...Sebicna stvorenja!\n"DRAGA" Sunčice, šre nego sto javno počneš da lupetaš, malo se informiši.....Kakve veze ima kucica i besnilo.To sto ti i takvi kao ti nemaju osećaja za živo biće je sramota i bilo bi jako dobro da ćutiš i svoju bruku o bezosećajnosti ne otkrivaš....LJUDI jesu važniji od životinja, ali LJUDI... a ti u njih ne spadas\nZasto mislis idiote jedan da su ljudi vazniji, takav sljam na dve noge je i upropastio planetu, zagadio je i na putu da je unisti, sve pod slicnim pateticnim obrazlozenjima kao sto je tvoje....STIDI SE BEZDUSNA SEBICNA MASO!\nSunčica, Kažeš da su “Ljudi su važniji od životinja."Ako ne bi bilo ljudi, ne bi bilo ni životinja koje lutaju po ulicama i gađa se jih kamenjem, itd. Ljudi su važni a moraju biti LJUDI, a ne monstrumi. A tih je na žalost više nego onih dobrih. "The greatness of a nation and its moral progress can be judged by the way its animals are treated." - Mahatma Gandhi ...lp. iz Slovenije\nMOLIM!!!LJUDI VAZNIJI OD ZIVOTINJA OVO TI JE NAJGORA RECENICA U ZIVOTU JA SE NE SLAZEMM SA TIM JER MISLIM DA LJUDI NISU ZASLUZILI DA IH VOLIMO VISE OD ZIVOTINJA CAST IZUZETCIMA KOJI POMAZU ZIVOTINJAMA !!\nsuncice draga(da si imalo suncana kao sto ti je ime ili sta vec)?kada ti pridje osoba i trazi komad hljeba ti ces mu ga dati(morao bi biti idiot da ga odbijes),a kada ti pridje gladan pas ti ces ga sutnuti nogom!?zato postojimo mi koji se brinemo o tim jadnim stvorenjima,,sv aki covjek ce dobiti pomoc,ali ne i zivotinja!ljuds kom krivnjom su one na ulici,a ne zato sto to zele!\nCitat Sunčica:Ako napravite kućicu u VAŠEM dvorištu, kući ili stanu onda je OK.Pravljenje kućice na javnim prostorima je prekršaj.(Zagađivanje sredine, opasnost od širenja zaraze (čak i besnila!)) itd...Informišite se prvo a zatim ispunjavajte svoje želje i to samo ako se ne kose sa interesima drugih ljudi.Ljudi su važniji od životinja..Isto su misljenje imali i nacisti, da su neki ljudi vrijedniji od drugih ... svako ima pravo na zivot.\nMa ko si ti da pricas o zakonima!?Psi u NASEM dvoristu su nasi psi,a ovo se pravi da se obezbedi dom psima koji NEMAJU dom i nisu niciji!Ako ne volis zivotinje skini se sa foruma!!!Niko ovde nije zvao one-koji-ne-vol e-zivotinje vec normalne ljude da podrze nesto ovako divno!\nbas tako PSI SU ZAKON i mi prokleti ljudi bi ponesto mogli od njih nauciti.a ti koji mislis da smo mi vazniji AKO NEMAS STO PAMETNO RECI BOLJE SUTI Odgovori\nJa vecu glupost u poslednje vreme nisam procitala!! Suncice mogu samo reci da iz Vasih reci izbija zloba, pakost, egocentricnost. Ako je cilj bio da privucete paznju gluposcu, uspeli ste.Postoje mesta na kojima se mogu postaviti ovakve kucice za pse lutalice. Mislite li da ovim zivotinjama nije hladno u toku noci, da ne zasluzuju neko skroviste od snega i kise??? Ako takvo misljenje imate, po meni vi niste covek!\nCitat Sunčica:Ako napravite kućicu u VAŠEM dvorištu, kući ili stanu onda je OK.Pravljenje kućice na javnim prostorima je prekršaj.(Zagađivanje sredine, opasnost od širenja zaraze (čak i besnila!)) itd...Informišite se prvo a zatim ispunjavajte svoje želje i to samo ako se ne kose sa interesima drugih ljudi.Ljudi su važniji od životinja..Ova tvrdnja "da su ljudi vazniji od zivotinja" je upravo dovela do toga da ljudi pomisle da su superiorni nad svim ostalim zivim bicima, i zato je sada ugrozen ZIVOT na celoj planeti. Mi smo rak ili virus ove planete, koji je unistava.Ovu planetu treba ravnopravno da delimo sa ostalim bicima, sa osecajem postovanja i skromnosti. Samo tako mozemo opstati kao vrsta. Sve ostalo vodi u (samo)unistenje .\nBravo ! super za prvu pomoc, svaka cast!suncice bez ljutnje ako jos malo intelektualno napredujes mozda stignes "zivotinje"\nBas mislim da je dobro sad kada je ovako hladno dati sansu bar nekom da przivi i skloni se od zime! Suncice pitam se kako bi se ti osecala da na ovako hladnom ledenom vetru i snegu spavas napolju???? Da li bi pozelela neko skloniste pa makar i privremeno? Onaj ko postavi privremenu kucicu brine se i o higijeni.Prekrs aj je ne pomoci bar malo bicima kojima je pomoc potrebna.\nVlado Nikolov February 17 at 11:49amtek sam sada video tvoj komentar i osetio da moram da ti dam moje vidjenje stvari koje je realnije od TVOG misljenja i voleo bi da ovo procitas.kao prvo ti nemozes da nam govoris kakvi su zakoni u ovoj zemlji jer da se postuju iole zakoni do MNOGIH mnogih stvari nebi doslo zar ne,i mnogi nevini nebi patili,a ti si se nasla pametna da kazes kako je to protiv zakona za kartonsku kucicu kojoj realno da pogledamo vek trajanja moze da bude kratak, odnosno dok traje zima,a posle ce se raspasti a da li si se ikad pitala kada si bacila ulje u sudoperu koliko si litara vode zagadila na ovoj planeti i kakvog ces zla i stete jos naneti do kraja svog MALOG zivota\nTi si nasao da pricas o zakonima!\nJESTE ON JE!IMA PROBLEMA!? Ala ste vi cudaci(vi koji ne volite zivotinje) vi niste stvoreni za svet! Ja se bas borim protiv vas cudaka i imam nameru da u tome i uspem! da nema zivotinja(krave ,ovce...) ne bi bilo ni vas...vi jedete meso,imate vunene dzempere i sve ostalo, a sta mislite od koga to dobijate!? Od svojih gluposti mozda!?\nOcigledno je da ti mrzis zivotinje kad si tako nesto mogla da napises.Ovo je forum za ljude koji vole zivotinje.Zbog takvih kao sto si ti na ulici na zalost i ima toliko jadnih pasa lutalica.Odakle tebi pravo da ti odredjujes ko je vazniji od koga?Ti si ocigledno jedna od onih koje do podne mrze sebe,a od podne ceo svet.Za Suncicu.\nDraga Suncice,Slozicu se samo u jednom sa tobom, a to je: DA VAZNI SU LJUDI i ja sam covek i ne zelim da ostala bica pate zbog toga. Pitanje je svesti...teorij a, da ovaj svet pripada samo ljudima je pogresna!U to ime napravicu 2 kucice za pse u svom naselju!Pozdrav za sve ljubitelje zivotinja! Odgovori\nSuper ideja! stvarno jednostavno za napraviti a zivotinjama ce puno pomoci!problem su jedino divljaci koji ce vjerojatno odmah potrgati kucicu, zato bi je trebalo postaviti negdje gdje znamo da je nece unistiti.A Suncica , tebi nitko ne brani da napravis kucicu za beskucnike ljude, ili jos bolje, udomi ih kod sebe doma. No nekako sumnjam da imas uvjete ili mogucnost za to. Zato pusti nas ostale da pomazemo onako kako mozemo i to onima kojima je pomoc najpotrebnija jer se ne mogu brinuti sami za sebe.\nSve bi to bilo super kad bi te kucice potrajle, ali ih cistaci prvi skanjaju. Ja sam mislila da su samo sinteri kreteni, ali ni cistaci nisu boji. Noslia sam hranu i kartone pored drveta jednoj kuji sa stencima u parku i uvek sve bacali. Grad nam je toliko cist, u picku materinu, da samo je to ostalo da se pocisti. Koji skotovi. Na kraju su svi nestali bez traga. Sigurno su ih sinteri pokupili Odgovori\nCitat Aleksandra:Sve bi to bilo super kad bi te kucice potrajle, ali ih cistaci prvi skanjaju. Ja sam mislila da su samo sinteri kreteni, ali ni cistaci nisu boji. Noslia sam hranu i kartone pored drveta jednoj kuji sa stencima u parku i uvek sve bacali. Grad nam je toliko cist, u picku materinu, da samo je to ostalo da se pocisti. Koji skotovi. Na kraju su svi nestali bez traga. Sigurno su ih sinteri pokupili slazem se.i ja imam takvo iskustvo,nazalo st.\nSucice,zasto su vazniji ljudi?Zato sto mogu da unistavaju oko sebe,a da ih ne kazne?!Samo da dodam da se pise NaJlon,a ne Nailon...;-)\nja to radim u subotici vec 4 godine prvu za kucu a ostale tri za mace i velike i male i hranim ih svaki dan iako imam kuci svog rasnog ljubimca coton de tuleara jeronima i to me ispunjava.pozdrav\n:( neznam zashto uopste ljudi truju i ubijaju pse sta im te jadne zivotinje rade Odgovori\nHvala na savjetu,u petak moram da napravim bar 5 ovakvih i na njima ce da pise ne dirajte,budite humani dajte i drugima priliku za zivot ..... nadam se da ih niko nece unistiti\nNajljepsi period zivota, djetinjstvo kada su sva djeca iz naselja pravila kucice, hranila i brinula se o cukama i macama koje nadjemo odbacene tek rodjene :) I onda obavezno komentari odraslih> maleno je ne moze jesti umrijece, a upornost i hranjenje na ljekarsku spricu kap po kap jedno 20ak djece i na kraju dobijemo debelo veselo stvorenje:)Suncice ti imas puno nedostataka, kreni od pocetka...\nSuncice,prvo razmisli sta pricas pa onda reci nesto...Ti psi su jadni i nemaju skloniste a moja drugarica i ja smo napravile dosta kucica i usrecile te pse.Sada imaju dom i skloniste dok postoje jos milioni i milioni drugih lutalica kojima takodje treba kucica a ti umesto da pametujes lepo napravi i ti neku pa ces videti koliko ceti se zivotinja zahvaljivati... .\nana marija r\nNazalost, ja obozavam zivotinje, i tako pomazem psima lutalicama dajuci im hranu i vodu, posto nisam u mogucnosti da ih udomim, jerimam tri psa i dve macke.kazem nazalost jer zbog te pomoci psima ja sam izlozena torturi raznih ljudi kojima se to ne svidja, cak dobijam i pretnje.Pa smelo kazem, vise volim zivotinje nego ljude.napomonjem imam 50 godina znaci dosta zivotnog iskustva.\nSloboda za životinje Vas poziva na obeležavanje Svetskog dana protiv eksperimenata na životinjama Pozivamo Vas na Tribinu "Vegetarijanstvo" u okviru ciklusa tribina "Moral i životinje" Akcija otkupa i spasavanja krave Alme Obeležavanja Dana (veganskog) proleća Zahtev za povlačenje odobrenja za odstrel jelena u Nacionalnom parku Đerdap Božićna poruka 2014. Svetski dan farmskih životinja 2. oktobra i Svetski dan životinja 4. oktobra Evropa je rekla NE surovoj kozmetici! Udruženje Sloboda za životinje na sajmu knjiga u Beogradu SVETSKI DAN ŽIVOTINJA 4. OKTOBAR Održana promocija knjige: Italijanski vegetarijanski! Održana tribina: Šta je zdravlje - šta znači biti zdrav? Tribina: Jedenje mesa i klimatske promene Nova knjiga u izdanju udruženja Sloboda za životinje! Tribina: Hrana koju jedemo - šta je zaista zdravo? Apel protiv Božićnog klanja životinja Izašao je novi 6-7 dvobroj časopisa "Sloboda za životinje" Zahtevamo poštovanje Zakona u vezi izgradnje prihvatilišta Tribina "Praznici i za životinje" Medvedica Jurka dospela u Nemačku Manifestacija Dan zdrave hrane i zaštite životinja u Đurđevu Apel za poljoprivrednike Cirkus Monte Karlo protivzakonito seli i dresira divlje životinje! Cirkus Korona opet u Beogradu! Apel Patrijarhu SPC povodom Uskrsa Spasavanje konja Lalija Ovo nije seča platana – ovo je zločin! Hajka na banatsku lisicu Donesite odluku: Praznični dani - dani vegetarijanstva! Kako da pomognete napuštenim psima tokom zime? HITNO - Obaveštenje o mogućem kršenju propisa o dobrobiti životinja na ergeli Zobnatica Učešće na samitu Evropske vegetarijanske unije (EVU) Nacrt Zakona o divljači i lovstvu Pismo predsedniku Tadiću povodom Zakona o dobrobiti životinja Izašao je novi dvobroj časopisa ''Sloboda za životinje'' br.4-5 Zašto ogledi na životinjama nisu primenljivi na ljudima? Potkresivanje drveća u Beogradu uništava mladunce ptica Svetski dan bez mesa - prvi dan proleća Upucan još jedan orao mišar! Izložba „Suživot sa velikim zverima“ izazov i mogućnost Božićna poruka - Udruženje "Sloboda za životinje" poziva ljude da postanu vegetarijanci! Otvoreno pismo Ministru poljoprivrede, šumarstva i vodoprivrede, dr Saši Draginu Prvi, drugi i četvrti oktobar - Svetski dani posvećeni vegetarijanstvu i životinjama Paljevine po njivama, poljima i duž puteva su opasne i po ljude i po životinje! Divlje životinje masovno stradaju pod kosilicama na obradivim površinama Demanti aktivista povodom kleveta i laži vlasnice cirkusa Korona Prvi dan proleća - Svetski dan bez mesa Svet se ruši, cirkus i dalje radi HOROR U ŠUMI, POLJIMA, ČAK I REZERVATIMA Na Novom Beogradu otrovana dva psa i četiri ptice Ubijen ris - zaštićena vrsta Reagovanja:Balkanske''jade'' (slaninijada, kobasicijada, gusanijada)- ili životinjski jadi? Masovno ubijanje ptica i drugih životinja i masovno razmnožavanje gubara - uzroci koji su doneli posledice! Rubrika - Info\nAkcija otkupa i spasavanja krave Alme Pozivamo Vas na Tribinu "Vegetarijanstvo" u okviru ciklusa tribina "Moral i životinje"\nSloboda za životinje Vas poziva na obeležavanje Svetskog dana protiv eksperimenata na životinjama Rubrika - Udruženje\nLegalizuje se lov na kitove? Rubrika - Ljudi za životinje


Poker770 Vikend Čuda "Great Wall of China" Rezultati | PokerNews\nPoker770 Vikend Čuda "Great Wall of China" Rezultati\n03. Jul 2012. Aleksandra Andrić\nŠesta nedelja odlične Poker770 Weekend Wonders promocije je završena nakon borbe igrača u virtuelnom osećaju za deo od $1,500. Ko je uspeo da osvoji Veliki Kineski Zid? Nastavite sa čitanjem.\nOvonedeljni pobednik je bio igrač pod imenom "DODGECITY81" koji je uspeo da generiše najviše Poker770 poena tokom ovog vikenda i time pojačao svoj bankroll sa $225!\nDODGECITY je pobedio Poker770 Weekend Wonders regulara "armando47" i izbio na prvu poziciju ali armando47 drži svoj upečatljivi rekord ne padajući ispod trećeg mesta od početka promocije! $175 je armando47 osvojio na promociji ovog vikenda što ukupno čini $1000 od promocije, a to je samo ekstra novac ne računajući zaradu za stolovima! Stvarno odličan napredak za armando47.\nPoker770 Weekend Wonders Nedelja 6 Veliki Kineski Zid Rezultati\nOstala je samo još jedna nedelja promocije, ali to znači da je ostalo još $1,500 za koje se treba boriti tako da se uverite da ostavite sledeći vikend slobodan za grindanje na Poker770!


MAKEDONCI NAJUSPEŠNIJI FIZIČARI – Aleksinac biz\nMAKEDONCI NAJUSPEŠNIJI FIZIČARI\nHome/Aleksinac, Društvo, Kultura, Naslovna stranica/MAKEDONCI NAJUSPEŠNIJI FIZIČARI\nDodelom plaketa i priznanja u holu Aleksinačke gimnazije, završena je 5- ta Medjunarodna konferencija o nastavi fizike u srednjim školama koja je trajala od 3 do 5 marta. Najuspešniji takmičar bila je Kristina Mitreska iz je Djevdjelije za ogled „ Bežični prenos“ , drugo mesto pripalo je Andjeli Djordan i Sari Pikić iz Trebinja, BiH za temu „Eksperiment lovca i majmuna“, dok je 3 mesto , ponovo, osvojio takmičar iz Makedonije , Velešanka ,Ivana Stefkova sa prezentacijom „Mini solarni kolektor“ .\nU prethodna 3 dana, na 5 Medjunarodnoj konferenciji o fizici učestvovali su takmičari iz 8 zemalja i to , iz Bugarske , Grčke, Rumunije , Makedonije , Slovenije ,Republike Srpske, Hrvatske i Bosne i Hercegovine. Ukupno je bilo 110 učesnika kao i 10 takmičara koji su prošli vrlo rigorozne kvalifikacije . Medju izlagačima na naučnom skupu učestvovalo je 4 dekana i 30 doktora nauke.\nPokrovitelj ove manifestacije bil je Opština Aleksinac koja je u saradnji sa Društvom fizičara Srbije, Društvom fizičara Niš i Podružnicom Nišavskog okruga kao i školama , Aleksinačkom gimnazijom,Poljoprivrednom školom „Šumatovac“ i Tehničkom školom „Prota Stevan Dimitrijević“, organizovala ovaj naučni skup.\nBy Dušan Stevanović|Aleksinac, Društvo, Kultura, Naslovna stranica|Коментари су искључени на MAKEDONCI NAJUSPEŠNIJI FIZIČARI


Bajramske poruke o nezavisnosti Kosova\nČelnici institucija Kosova i političkih partija poručili su muslimanskim vernicima da Kosovo ide ka sigurnoj budućnosti, formiranju suverene i nezavisne države.\nKlanjanjem bajram namaza u džamijama širom Kosova počelo je obeležavanje Ramazanskog ili Fiter bajrama. Hiljade vernika prisustvovalo je centralnoj manifestaciji u Velikoj džamiji u Prištini, koju su vodili najviši verski velikodostojnici.\nPozivi na solidarnost, toleranciju i jedinstvo su glavne poruke verskih i političkih lidera Kosova povodom Ramazanskog Bajrama. Kosovski muftija Naim Trnava je u obraćanju vernicima rekao da jedan narod može opstati samo ako ima moral, a ako ga izgubi izgubiće i sebe. Trnava je poželeo da za sledeći Bajram Kosovo bude nezavisno.\n“Tražimo da na Kosovu vlada mir, tolerancija i da svi damo doprinos za bolju budućnost do stvaranja nezavisne države”, rekao je kosovski muftija.\nHiljade muslimanskih vernika prisustvovalo je glavnoj ceremoniji obeležavanja Bajrama u Velikoj džamiji u Prištini. Ceremoniji su prisustovali i politički lideri koji su u čestitkama pozvali na toleranciju, mir i formiranje nezavisne države. Šef UNMIK-a Joakim Riker je pozvao muslimanske vernike na Kosovu na dijalog i saradnju.\nPredsednik Kosova Fatmir Sejdiu je poručio da se bajram obeležava sa zajedničkim ciljem formiranja nezavisne države. “Ovaj Bajram slavimo ujedinjeni oko cilja naroda Kosova za slobodom i nezavisnošću. U ovom osetljivom periodu gradjani Kosova su pokazali zrelost u procesu izgradnje nezavisne, pravne i demokratske države, sa evroatlantskom perspektivom”, kaže se u saopštenju Sejdiua.\nPremijer Agim Čeku (Çeku) pozvao je na jedinstvo i hrabrost u donošenju važnih odluka.\n“Potrebni su nam hrabrost i volja kako bismo doneli prave odluke u pravo vreme, potrebno nam je i jedinstvo u odlukama koje se od nas očekuju”, kaze Čeku.\nLider opozicione Demokratske partije Kosova, Hašim Tači (Hashim Thaçi) je čestitajući Bajram izrazio uverenje da Kosovo ide ka sigurnoj budućnosti i izgradnji suverene i nezavisne države.\nProslava Bajrama na Kosovu se odvija uoči nastavka pregovora o statusu Kosova, u nedelju u Briselu. Članovi Pregovaračkog tima Kosva imaće direktne razgovore sa predstavnicima Beograda, uz posredovanje medjunarodne “trojke”. Kosovski pregovarači su izjavili da će do 10. decembra postovati pregovarački plan Kontakt grupe, dok će posle tog perioda zatražiti od medjunarodne zajednice da se donese odluka o statusu.


Oprez pri izveštavanju o dinamici vakcinacije – podaci nisu uvek ažurni - FakeNews Tragač\nOprez pri izveštavanju o dinamici vakcinacije – podaci nisu uvek ažurni\nOtkako se sprovodi vakcinacija protiv virusa korona mnogi mediji porede veliki uspeh Srbije u procesu vakcinacije sa stanjem u drugim zemljama Evrope i sveta. Treba biti obazriv prilikom izveštavanja o ovoj temi, uzevši u obzir ažurnost podataka, razlike u tumačenju granica kontinenata, ali i pristupačnosti informacija u pojedinim državama.\nNaučni sajt Our world in data (OWID) fokusiran je na velike globalne probleme, prezentujući ih, između ostalog, kroz statističke podatke ilustrovane grafikonima i tabelama. Od početka pandemije virusa korona ovaj sajt iz dana u dan objavljuje mnoge parametre u vezi sa COVID-19 poput broja zaraženih, preminulih, hospitalizovanih, ali i vakcinisanih po državama ili geografskim oblastima.\nČitalac nam se obratio izrazivši sumnju u tačnost grafikona koji je portal Blic objavio u svom tekstu. On je u prijavi sumnjivog sadržaja naveo da na grafikonu nisu obeležene sve države koje sajt OWID ima u svojoj bazi, te da je pozicija Srbije predstavljena mnogo boljom nego što zaista jeste. Brzom reakcijom uspeli smo da proverimo informacije iz teksta, a one su se ispostavile kao tačne. Srbija je u subotu 23. januara, po podacima unetim u nedelju do 09.20, stvarno bila druga na svetu po dnevnom broju vakcinisanih na 100 stanovnika – ali se nije dugo zadržala na tom mestu. Podaci za mnoge države u tom trenutku nisu bili uneti u bazu sajta OWID, pa je istog dana grafikon Srbiju kotirao kao petu na svetu.\nBlic nije jedini portal koji je izveštavao o zavidnom plasmanu Srbije po podacima OWID za subotu 23. januar 2021. Portali Politika, Novosti, Tanjug, RTV, RTS, Kurir, Alo, Pink, Happy, B92, Srbija danas (1, 2), Informer, Telegraf, Republika, Objektiv (1, 2), Espreso, Krstarica, Nasi u svetu, Bl portal, 072 info, Tk potal, Haber, Banja Luka i Avaz preneli su informaciju da je Srbija „na trećem mestu u Evropi, a šestom u svetu po stopi vakcinisanih protiv korona virusa na 100 građana”, ali to prema rečima OWID-ovog šefa za podatke Eduarda Matjua (Edouard Mathieu) nije tačno. On navodi kako postoje dva tumačenja stope vakcinisanih protiv korona virusa na taj dan. Po njegovim rečima, ukoliko gledamo kumulativno na 100 građana Srbija je zauzela 13. mesto na svetu, a osmo u Evropi, dok se u pogledu dnevnih doza na 100 građana, Srbija nalazila na 7. mestu u svetu i drugom u Evropi, uz ogradu da i dalje može da dođe do ažuriranja podataka i promena na grafikonu.\nIz OWID kažu da je ovo problem sa kojim se često sureću: „S obzirom na to da postoje različite metrike i različite definicije pojma ’Evropa’, neki mediji i političke grupe vole da tvrde da njihovoj zemlji ide savršeno dobro ili zaista loše na osnovu identičnih podataka”, kaže Matju za FakeNews Tragač.


Moć ruske mornarice: Proba Glavne vojno-pomorske parade u Finskom zalivu /video/ - Sputnjik Srbija\n09:23 09.07.2020 Preuzmite kraći link\nTokom prvog dana priprema u probama je učestvovalo 15 vojnih brodova koji će, prema planiranom programu, biti deo paradnog stroja na Nevi.\nPrema rečima glavnog komandanta Vojno-pomorske flote Rusije, admirala Nikolaja Jevmenova, gledaoci će moći da vide grandiozan prizor, jer će u paradi učestvovati kopnene, pomorske i vazdušne snage. On je istakao da 75. godišnjica velike pobede u Drugom svetskom ratu obavezuje mornare Vojno-pomorske flote da još više drže zastavu odgovornosti i da postižu nove rezultate.\nRanije je saopšteno da će u glavnoj pomorskoj paradi u Rusiji, posvećenoj danu Vojno-pomorske flote Rusije, između ostalog učestvovati i brodovi Kaspijske flotile, koji su stigli u Kronštat kako bi se pripremili za paradu.\nU Glavnoj vojno-pomorskoj paradi učestvovaće 46 brodova i podmornica, 42 letelice i više od 4.000 vojnika.\nKronštat, Sankt Peterburg, Rusija, parada, ratna mornarica


Nemački muzičar, kompozitor i producent SCHILLER dolazi u Beograd! Audio-vizuelni spektakl desiće se 18.januara 2019.godine u Hali sportova! “Moje ime je Kristofer fon Dajlen – i ja sam Schiller”. Tih deset reči je sve što je potrebno. Publika aplaudira. U nekom trenutku, otprilike na sredini svakog koncerta Schiller-a, ovih deset reči biva izgovoreno. Čovek koji ih je izgovorio kratko se nasmeje publici, a zatim se vrati u neobične svetove zvuka u kojima u muziku pretače snove i nade ljudi, atmosferu našeg vremena, vibracije planete. Schiller, čudesni vizionar koji puni hale i arene širom sveta i ostavlja publiku bez daha, ponovo će naredne godine obići svet, ali je izrazio želju da napokon dođe i u Srbiju: „Mnogo lepih stvari sam čuo o vama, želim da bolje upoznam srpsku publiku i predstavim vam svoju muziku uživo!“


Kad tinejdžer laže: Kako sigurno znati da dete govori neistinu?\nLAŽI VELIKE DECE\nKada sasvim mala deca izmišljaju priče to se smatra simpatičnim i niko te njihove pričice ne doživljava ozbiljno. Međutim, u situaciji kad tinejdžer laže, nije reč o izmišljotinama, već o ozbiljnim stvarima koje mogu biti uvertira za velike nevolje i probleme. Kako prepoznati promenu u ponašanju adolescenta koji obmanjuje roditelje?\nNe postoji ništa pogubnije za jednog roditelja od toga da ga sopstvena deca gledaju u oči i lažu. Dok su deca mala, roditelji obično lako prelaze preko određenih laži, jer ih smatraju benignim. Jednostavno, deca u tom dobu mnogo maštaju, a njihove izmišljene priče u vidu bezazlenih “belih laži”, čak im budu simpatične i slatke.\nMeđutim, na žalost velikog broja roditelja, ta mala deca kada porastu, postanu mnogo bolja i verziranija u izmišljenim pričama, koje onda dobro iskoriste kao opravdanje za nešto što su učinili ili ne. Kako rastu deca tako i benigne slatke male laži izrastu u velika i ozbiljna zamajavanja roditelja. Kako se to odjednom neprimetno desi i koji su načini prepoznavanja trenutka kada dete laže?\nAko ste već roditelj jednog pubertetlije kod koga ste primetili da vrda pojedina pitanja ili očigledno izmišlja kako bi se izvukao zbog neke stvari, nemojte da krivite sebe kako ste omanuli kao roditelj. Niste, jer većina adolescenata laže svoje roditelje kako bi uspostavili lični identitet u porodici.\nPostoji najmanje pet razloga zbog kojih tinejdžer dođe u situaciju da laže.\n1) Deca ne žele da stupe u nevolje, pa ako mogu da ih izbegnu oni će to i uraditi tako što će vam brzo ispričati laž, iskreno se nadajući da ćete im poverovati.\n2) Deca ne žele da roditelji budu razočarani njima, njihovim ponašanjem ili rezultatima u školi. Zato je laganje roditelja mnogo lakše i ima neverovatno bolje rezultate (bar tako oni misle) nego da kažu istinu i slušaju vaša duga predavanja i gledaju izraze razočaranja na vaše licu.\n3) Kako deca bivaju starija, suočavaju se sa pritiskom roditelja koji očekuju da budu jednako dobri ili bolji od svojih vršnjaka. Svaki nesklad u realnosti sa roditeljskim očekivanjima biće već dovoljan razlog da adolescent slaže kako nije propustio čas klavira ili vaterpola.\n4) Deca u adolestentskom periodu svog života smatraju da ih nedovoljno “slušaju” roditelji, profesori, drugovi… Motiv za izgovaranje laži kod tinejdžera može biti i iz prevelike želje da svi konačno shvate da i on ima šta da kaže i poruči ovom svetu.\n5) Adolescenti imaju problem sa kontrolom, a ništa im neće stvoriti iluziju da su uspostavili kontrolu nad nad nekim ili nečim nego da lažu upravo roditelje, kao jedine i bespogovorne autoritativne figure iz njihovog života. Oni tim lažnim osećajem kontrole smatraju sebe starijim i zrelijim.\nAko bolje pogledate ovih pet razloga iz perspektive vašeg tinejdžera, možete i sami da vidite zašto im laganje izgleda primamljivo. Poznajući bolje ove njihove motive, na ovaj način pomoći ćete sebi da unapred prepoznate situacije kada vaše dete odluči da slaže, pa ćete biti u mogućnosti i da ih u njima uhvatite.\nKako prepoznati laganje kod deteta?\nRoditelji često sumnjaju da su im je dete neiskreno, ali kako se može sa sigurnošću znati da je u pitanju laž, bez odlaska na detektor ili rigoroznog kažnjavanja.\nOklevaće pre nego što odgovori\nPitajte ga sasvim jednostavno pitanje i ukoliko vašem tinejdžeru treba malo više vremena da odgovori, to je verovatno zato što mu se već neka izmišljotina vrzma po glavi, koju još nije izgovorio, ali će to učiniti pred vama.\nGovor tela će ga odati\nSvaki roditelj poznaje svoje dete bolje od bilo koga drugog. Ako primetite da se vaš pubertetlija pred vama ponaša neuobičajeno – klati se, mlati rukama ili nogama, nekontrolisano se znoji, grize usne i prevrće očima ne gledajući u vas, zamuckuje ili odugovlači reči – onda su ovo prilično pouzdani pokazatelji da je pred vama izgovorio čistu laž.\nIzgovara mnogo suvišnih detalja\nKada dete ima dovoljno vremena da izmisli neku priču, ono će na vaše direktno postavljeno pitanje odgovoriti sa neverovatnom količinom nebitnih informacija, sve u pokušaju da prikrije svoju laž. Zato, budite pronicljiviji od svog sina ili ćerke, pa ih uhvatite u bezočnoj laži.\nPostaje agesivno i zauzima odbrambeni stav\nAko vaš tinejdžer već krije neku istinu, on će ući u “defanzivni pokušaj” da vas odvrati od želje da dalje istražujete da li on laže ili ne. Proverite ga tako što mu postavite jednostavno pitanje, a ako vam da kratki, agresivan odgovor, sigurno je da nešto prećutkuje. Ova napetost na relaciji roditelj-dete može da rezultira i detetovim odlaskom u svoju sobu, što je još jedna manifestacija prikirvanja istine.\n2016-11-03T17:03:45+01:003 новембра, 2016|Ostalo|


stan BEOGRAD CENTAR Nušićeva Cetvorosoban 330000€ 130kvm\n1 / 5 - Ima lift\n330000 € (2538€/m²)\nAgencijski ID: 1108\n063/76-79-423 R-ID: #1108\nOstalo: Uknjižen, Izvorno stanje, Terasa, Lift,\n360000 9.6.19 330000 26.11.19\nAgencijski ID: 1179 ------------------------------------ 3.0, Golf naselje, Izvorska, 85m2, LUX, renoviran, 1/3, CG. Ovaj stan po svemu odličnog kvaliteta nalazi se u stambenom objektu sa samo 4 stana novije gradnje u prijatnom stambenom kvartu. U neposrednoj blizini su Diplomatsko naselje, Sportski centar, Košutnjak, prestižne škole... Stan je dvostrano orijentisan, sastoji se od dnevnog boravka sa kuhinjom i trpezarijom, dve spavaće sobe, tri terase, 2 kupatila. Podovi i stolarija su od hrastovog drveta, keramika je italijanska. Izolacija je vrhunskog kvaliteta. Ima video nadzor, alarm, internet, garažu. Parking je uračunat u cenu. Ostale informacije na upit. Uknjižen. Zorana Petrović 063/18-11-002 R-ID: #1179 ------------------------------------ Ostalo: Uknjižen, Lux, Renoviran, Terasa, Oprema :\nAgencijski ID: 4819 ------------------------------------ 4.0, 94m2, dve terase, CG, II/V, lift, telefon, interfon, podrum, parking. Uknjižen. Svetao, funkcionalan stan u održavanoj i uređenoj zgradi. Trostrano orijentisan, izvorno stanje osim kuhinje koja je renovirana. Sastoji se od predsoblja, dnevne sobe sa izlazom na terasu, kuhinje sa trpezarijom, toaleta, tri spavaće sobe od kojih dve imaju izlaz na terasu i kupatila. Agent Bojana Maletić 062/174-7740 R-ID: #4819 ------------------------------------ Ostalo: Uknjižen, Podrum, Parking, Terasa, Lift, Oprema : Interfon, Telefon,\n- ID agencijski :645513 -Uknjizen 1.5 stan u stambenoj zgradi iz 2003. godine, na VPR - visina prvog sprata, na 3 autobuske stanice od Farmaceutskog fakulteta. Prostorije : predsoblje, kuhinja sa trpezarijom, dnevna soba, spavaca soba, zastakljena lodja i kupatilo. Stan poseduje pripadajuci podrum. Ispred zgrade nalazi se parking. Vlasnik fizicko lice. agent Goca 0641592039 uknjizen GORDANA 0641592039 1/3 Decembarska - Dokumentacija : uknjizen


UŽAS! Avion se srušio na stambeni kvart -\nUŽAS! Avion se srušio na stambeni kvart\nAvion pakistanske kompanije “Internešnal erlajns“ sa 91 putnikom i osam članova posade srušio se u stambeni kvart u Karačiju. Još nema preciznih podataka o broju žrtava i preživelih.\nPrema izveštajima, avion “erbas A320” je poleteo iz Lahorea. Avion se srušio na stambenu četvrt Model kolonija.\nProvincijski ministar zdravlja je saopštio da je najmanje 11 osoba poginulo, ali da se strahuje da ima mnogo više žrtava. Prema izveštajima, najmanje jedan putnik je preživeo pad.\nPortparol oružanih snaga Pakistana napisao je na Tviteru da se u potrazi i spasavanju koriste helikopteri i da su paravojne trupe stigle na mesto nesreće, zajedno sa civilnom administracijom.\nHindustan tajms prenosi navode lokalne televizijske stanice Geo njuz da je avion pao u blizini Internacionalnog aerodroma “Džina” dok je pokušavao da sleti.\nSvedok je rekao za Bi-Bi-Si da je čuo jak zvuk i da je izašao iz kuće. Kaže da je video da su najmanje četiri objekta potpuno uništena, i da je bilo mnogo vatre i dima.\n“To su moje komšije. Ne mogu da vam opišem koliko je to strašno”, rekao je.


RTS :: Tiodorović: Ukidanje mera 21. juna ako dostignemo 60 odsto imunizovanih građana\nKoronavirus u Srbiji Tiodorović: Ukidanje mera 21. juna ako dostignemo 60 odsto imunizovanih građana\nutorak, 25. maj 2021, 08:55 -> 10:41\nEpidemiolog Branislav Tiodorović kaže za RTS da je "došlo je do tendencije značajnog pada novozaraženih". Ipak, upozorava da se to ne dešava toliko brzo koliko se očekivalo i da virus i dalje cirkuliše među onima sa slabijim imunitetom.\nPonavlja da je lek za to vakcinacija. "Sada je trenutak da se pojača rad na vakcinaciji, da se obuhvati što veći broj mladih i sredovečnih za što kraće vreme i, sa druge strane, da sve mere sprovodimo što jednostavnije kako bismo se pripremili za normalin život u naredna dva-tri meseca", navodi Tiodorović.\n"Prepolovili smo pa čak sveli na trećinu broj kovid bolnica. Svi podaci se kreću u dobrom. Ipak i dalje imamo umrlih, a svaki život je neprocenjiv", kaže Tiodorović.\nUzrok što se neki vraćaju zaraženi Tiodorović vidi u tome što nevakcinisani za put prilažu negativni pi-si-ar test star 72 sata. "Ako takva osoba boravi na putu sedam ili 14 dana, to su rizici za inficiranje. Povratnici će morati da se kontrolišu, pa će zato kovid ambulante koje rade u prilično redukovanom režimu i dalje biti u pogonu", naglašava Tiodorović.\nTiodorović smatra da su mladi shvatili da je vakcinacija važna. "Prema njima se mora primeniti drugačija poruka u odnosu na starije, mora se usmeriti prema onome što žele, druženju i okupljanju koje ne sme biti bez ograničenja".\n"Mogu aktivno da učestvuju na proslavama mature i budu na stadionima time što će se vakcinisati", ponavlja Tiodorović.


Policija Srpske - Oslonac i garant bezbjednosti svih građana /VIDEO/ - NTV Arena Bijeljina\nPolicija Srpske – Oslonac i garant bezbjednosti svih građana /VIDEO/\nU Ministarstvu unutrašnjih poslova /MUP/ Republike Srpske rekli su da su sve organizovane aktivnosti obustavili iako je bio je predviđen niz događaja.\nMinistar Dragan Lukač rekao je da Dan policije Srpske i 28 godina od osnivanja MUP-a, zbog vanrednih okolnosti neće biti obilježeni svečano kao ranije, već skromno i uz poštovanje svih pravila Republičkog štaba za vanredne situacije.\nMinistar unutrašnjih poslova Republike Srpske Dragan Lukač istakao je da je Ministarstvo unutrašnjih poslova /MUP/ stavilo u funkciju sve svoje kapacitete s ciljem kontrole i suzbijanja širenja virusa korona, naglasivši da su angažovani i polaznici Policijske akademije koji će biti ispomoć u policijskim stanicama s ciljem odrađivanja pripravničkog staža u vanrednim okolnostima.\nOn je rekao da MUP koristi tehničke resurse i zakonske mogućnosti kada je riječ o pojedincima koji krše pravila kućne i druge izolacije.\nPripadnici policijskih formacija dali su veliki doprinos formiranju i odbrani Republike Srpske, a u ratu su živote položila 782 policajca.Policija Republike Srpske formirana je 4. aprila 1992. godine i izvršna je institucija, operativni i istražni organ MUP-a.Za složenije policijske zadatke zaduženi su pripadnici Žandarmerije, a najelitnija formacija je Specijalna antiteroristička jedinica\nZvaničnici Srpske čestitali su Dan policije Ministarstvu unutrašnjnih poslova Republike Srpske.\nPredsjednica Republike Srpske Željka Cvijanović je u čestitki povodom Dana policije Srpske istakla da Ministarstvo unutrašnjih poslova /MUP/ predstavlja garanciju građanima Republike da će živjeti mirnije i bezbjednije, a da će Republika Srpska uživati stabilnost koju zaslužuje.\nSrpski član Predsjedništva BiH Milorad Dodik rekao je da su Pripadnici Policije Republike Srpske nebrojeno puta su do sada pokazali da su uvijek uz svoj narod i Republiku Srpsku. On je ukazao da se snaga policije Srpske vidi i danas u vrijeme kada se Republika, kao i cijeli svijet bori protiv pandemije virusa korona.\nPredsjednik Vlade Republike Srpske Radovan Višković je izrazio posebnu zahvalnost svim pripadnicima policije jer u ovoj teškoj situaciji izazvanoj pojavom virusa korona, požrtvovanim radom i zalaganjem, stavljajući na raspolaganje sve svoje resurse, daju nemjerljiv doprinos u zaštiti života i zdravlja svih građana.\nPredsjednik Narodne skupštine Republike Srpske Nedeljko Čubrilović u čestitki povodom 4. aprila, Dana policije Srpske, izrazio je ponos što Srpska danas ima jaku, stabilnu, savremenu, profesionalnu i veoma organizovanu policijsku strukturu koja je temelj daljeg razvoja i izgradnje Republike i zaštite prava, bezbjednosti i imovine svih građana.\nStručnjaci optimisti, ali pozivaju da april provedemo kući /VIDEO/\nMraz napravio ogromnu štetu u voćnjacima /VIDEO/


Beogradski maraton | Turistički kalendar Srbije | PlanPlus.rs\nBeogradski maraton je najveća i najmasovnija sportska manifestacija u Srbiji. Svakog proleća kroz Beograd trče domaći i strani učesnici u želji da pomere sopstvene limite.\nMaraton, kao trka, prvi put je istrčan na prvim modernim Olimpijskim igrama, održanim u Atini 1896. godine, a po uzoru na distancu koju je vojnik Filipidis istrčao od Maratonskog polja do Atine kako bi građanima javio da je Grčka pobedila Persiju.\nPrvi maraton u Beogradu održan je 1988. godine, na inicijativu Đoke Vještice, novinara radija „Studio B” i atletskog radnika Brane Radovića. Te godine distanca iznosila je 23 kilometra, da bi naredne bila produžena na 46,7 kilometara. Današnja distanca i ruta maratona, ustanovljeni su 1990. godine, kada je Beograd poseto Fred Libou, predsednik Asocijacije međunarodnih maratona i trka na daljinu, te Beogradski maraton uvrstio na svetsku listu.\nBeogradski maraton je takođe i prvi na svetu koji je održan u ratnim uslovima. Bilo je to tokom NATO agresije na SR Jugoslaviju 1999. Tada su, pored domaćih učesnika, prestonicu Srbije posetili i brojni strani takmičari, noseći poruku mira. Te godine kroz cilj je zajedno prošlo 39 učesnika, te je zabeleženo i toliko pobednika.\nMeđu trkama koje se održavaju u okviru Beogradskog maratona, najmasovnija je Trka zadovoljstva na 5 kilometara. Za nju nisu potrebne posebne prijave, a nema ni plasmana. Ona je posvećena svim rekreaticvima, uključujući i najmlađe, pa se neretko pretvara u porodičnu manifestaciju.\nPolumaraton se trči na distanci od 21,1 kilometar. Pravo učešća imaju i deca od 14 do 18 godina, ali uz saglasnost roditelja. Štafetni polumaraton se trči na istoj distanci, ali ekipno, uz izmenu trkača na svakom petom kilometru.\nGlavna maratonska trka predviđena je samo za punoletne, a trči se na distanci od 42 195 metara. Ova trka je bez sumnje fizički i psihički najzahtevnija i iziskuje ozbiljne pripreme. Maraton nije pitanje samo brzine, već pre svega kondicije i taktike, odnosno adekvatnog odmeravanja i raspoređivanja sopstvene snage.\nSve trke kreću se kroz najravnije delove Beograda, a najduža polazi od ugla Bulevara kralja Aleksandra i Resavske ulice, prolazi kroz centar grada, preko dva mosta, Novog Beograda i Zemuna, a cilj je na Terazijama, ispred hotela Moskva.\nSvake godine učestvuju gosti iz evropskih i afričkih zemalja. Rekordi po broju učesnika, ali i vremenu za koje su savladane staze, oboreni su 2019. godine. Tada je učestvovalo 8.000 maratonaca i polumaratonaca iz 70 zemalja, a u Trci zadovoljstva čak 15 000. Kenijac Isak Kiprop Ruto je tada maratonsku trasu prešao za 2:16,51, dok je njegov zemljak Džoš Kipruto Koeč istrčao polumaraton za 1:07,12.\nOvogodišnje 35. izdanje Beogradskog maratona održaće se 15. maja. Više informacija o trasi i načinu prijavljuvanja za učešće može se dobiti na zvaničnoj internet stranici.\nTucanijada u Mokrinu | Turistički kalendar Srbije 16. april 2021.


Iako je nosio najmanjeg dedu, Vučića pokušali ubiti u Moskvi | Kolubarske Blog\nKonferencija za novnare Ane Brnabić u Valjevu (foto: Đorđe Đoković)\n"Tetka iz Kanade" – istraživanje KRIK-a o tome kako je ministar Vulin u 23 rate, putovanja u Kanadu kod tetke po dolare, isplatio stan – dobilo je nagradu NUNS-a, koju isplaćuje Američka ambasada, za istraživačko novinarstvo u kategoriji elektronskih medija. Nagrade je uručio ambasdador SAD Kajl Skot, koji je tom prilikom izrazio zabrinutost za medijske slobode u Srbiji.\nResorno mu odgovorio ministar Vulin, koji odbrusio gospodinu Skotu, da prvo treba da pogleda u svoje dvorište, pa onda da deli packe demokratskoj Srbiji, koja pod mudrim vođstvom Vučić gospodina beleži najveći rast u svemu što ovome padne na pamet.\nGospodinu Vulinu se, na svoj način, i sve gledajući u svoje dvorište, pridružio gospodin ministar kulture i informisanja, prezimena Vukosavljević, koji je na izveštaj Reportera bez granica, gde konstatovano nazadovanje Srbije u medijskim slobodama, reagovao mudrim rečima: Smatram da Srbija nije u stagnaciji u oblasti medijskih sloboda, niti je doživela pad!\nA kad se pogleda u sopstveno dvorište, može se vidi da medijske slobode samo cvetaju. Toliko, da je gore nego u vreme Miloševića, kad nezavisni mediji, iako su imali i publiku i uticaj, nisu satanizovani i onemogućavani u radu. Nisu samo Vučićevi nacionalni mediji, da se ne nabrajaju razni pinkovi, alo informeri, propast profesije i novinarskih standarda, diljem i širom ovakve Srbije se informiše i piše kao na plotu. Primer je i Valjevo, gde radio stanica i njen portal - kod kojih je, u najmanju ruku, diskutabilno, mimo svih zakona, i njihovo postojanje – lažno se predstavljajući medijskim kućama, mlate kud stignu i ko po samaru. Ni potpisa takozvanih novinara, ni validnih podataka o emiteru, tako da je ovo informisanje na plotu belodani dokaz da nema stagnacioje niti pada, sve dok male šušumige rade pod skutima većih šušumiga.\nDokaz da nema stagnacije i pada su i aktivnosti vrhovnog vođe. U Turskoj je dočekan ka Veliki vezir, dobio najveći aplauz kad pred Erdoganom izjavio da je Turska najveća sila na Balkanu! Nije omanuo ni u Moskvi, sam nas preko svojih sredstava informiranja obavestio da je bio najveći gost, po činu, u poseti Putinu, na Paradi pobede je stajao prvi desno od njega. Posebna čast bila njegovo učešće u Besmrtnom maršu, gde potomci nose fotografije žrtava fašizma iz svoje porodice, kada je koračao pored Vladimira, noseći, kao skroman čovek najvećih vrlina, najmanju sliku dede Anđelka, "koga su zaklale ustaše". Neodgovorna baljezganja po društvenim mrežama da su deda, kao i Vučićev antifašizam, čisti falsifikati, te da bi dedu, čak, trebalo na poligraf, treba odbaciti kao izmišljotinu, kojoj je jedini cilj da se naškodi Vučiću i najvećem razvoju Srbije.\nU međuvremenu, voistinu nema stagnacije, Vučić i ekipa samo vezu po terenu. Predsednik pokorno javio da, ako Ana Brnabić predloži, podržaće Malog za ministra. Premijerka obavestila da ostaje na čelu Vlade iz ljubavi prema Srbiji. Zahtev MMF-a da se ukine uredba o smanjenju penzija je čista ujdurma, ta ne voli MMF penzionere više od Vučića. Na sve, Nebojša iz Beograda, na funkciji ministra policije, javlja da su teroristi, u Moskvi, iako je skromno, kao čovek svih vrlina, nosio najmanju sliku dede, pokušali atentat na Vučića. Mediji, u kojima nema stagnacije i pada, otkrivaju da iza svega stoje "Šiptari!".


Nastava u inostranstvu Nastavak za nastavu: za diplomirani fakultet\nDa li razmišljate o pronalaženju posla koji uči u inostranstvu? Možda će ovo biti vaš prvi posao van koledža, a niste sigurni koje informacije treba uključiti u svoj prvi rezime.\nPročitajte dole za savjete o kreiranju jakog završetka nastavnog koledža za posao koji nastavi u inostranstvu. Ispod je takođe i primer nastavnog plana za nastavu u inostranstvu. Primer je za nedavno diplomirani fakultet.\nSavjeti za kreiranje nastavka za nastavu diplomskog fakulteta u inostranstvu\nNastavak ili CV? Nekim međunarodnim organizacijama traži se od lica koje traže posao da podnesu biografiju (CV), a ne rezime. CV sadrži neke informacije o tome da nastavak ne traje. Pažljivo pročitajte uputstva za aplikaciju i obavezno podnesite odgovarajuću vrstu materijala.\nPročitajte opis posla. Veoma pažljivo pročitajte opis posla. Opis će primijetiti zahtjeve i kvalifikacije za položaj. Obrišite ključne riječi u opisu i pokušajte da uključite neke od njih u vašu nastavu. Na primer, ako opis posla ukazuje na puno timskog rada na poslu, uključite sva iskustva u kojima ste uspješno radili u timu.\nNaglasite iskustvo i sertifikate nastave. Jasno navedite bilo koje iskustvo koje podučavate, uključujući kurseve u obrazovanju, podučavanje iskustava i bilo kakve nastavničke sertifikate. Ako imate ograničeno iskustvo u nastavi, možete takođe uključiti pozicije kao mentor ili čak savjetnik za kamp.\nIstičemo međunarodna iskustva. Poslodavci za programe u inostranstvu traže kandidate koji su udobni u novim, stranim okruženjima. Istaknite sva iskustva u kojima radite, proučavate ili putujete u inostranstvo.\nNaglasite svoje obrazovanje. Kao nedavni diplomirani koledž, verovatno nemate puno radnog iskustva. Ako je to slučaj, obavezno istaknite svoje obrazovanje. Naglasite sve kurseve koje ste vodili u vezi sa nastavom i obrazovanjem ili vezanim za polje na koji se nadate da ćete učiti. Obavezno napravite odjeljak "obrazovanja" u vašem nastavku koji navodi vašu školu, stepen, vašu glavu i GPA .\nZabeležite bilo koji volonterski rad. Zbog toga što je vaše radno iskustvo verovatno ograničeno, možete istaknuti sva volonterska iskustva koja se odnose na posao. Na primer, ako ste se dobrovoljno prijavili za učitelje srednjih škola, uključite ove informacije. Takođe možete uključiti i srodna vannastavna iskustva.\nOlakšati čitanje. Izbegavajte dekorativne fontove i dizajn koji su zauzet i teško čitati. Čuvajte svoj pregled čist i koncizan (pokušajte da ga zadržite na jednoj strani). Ovo će omogućiti poslodavcu da lakše vidi informacije o vašem nastavku.\nUredite, uredite, uredite. Odložite vrijeme da temeljno uredite svoj nastavak za pravopisne i gramatičke greške. Takođe, uverite se da su izbori fonta i stila konzistentni - na primer, ako napišete jedan naslov poglavlja podebljano, svi naslovi odeljka treba biti koldirani. Možete postaviti sastanak sa savetnikom u kancelariji za karietske usluge u koledžu, kako bi neko drugi pročitao i vašu nastavu.\nNastava u inostranstvu Nastavak za nastavnike fakulteta\nPočetna: 555-555-5555 Ćelija: 555-555-1234\nFiladelfija, PA 12121\nSagamore College, Easton, NY Maj 20XX\nBachelor of Arts na španskom jeziku sa manjinskim međunarodnim pitanjima\nKumulativni GPA: 3.8\nPrimljena nagrada za izuzetan rad u španskom majoru\nSagamore College u Madridu, Madrid, Španija Septembar 20XX-Jul 20XX\nStudirao na Universidad de Madrid\nŽiveli sa španskom porodicom i putovali su širom Španije za dva semestra\nNASTAVAK I POVEZANO ISKUSTVO\nESL Intern, Madrid, Španija Januar-Maj 20XX\nUčili engleski razgovor i gramatiku studentima prve godine\nIzrađene planove lekcija za svaku klasu\nUpoznali su se jedan na jedan sa učenicima koji su se najviše bore sa kursom\nSupervizor, XYZ gradski parkovi i rekreacija, XYZ Town, NY Summer 20XX\nLifeguard / Swim instruktor Summers 20XX-20XX\nPrimili su tri nagrade za zaposlene od mjeseca za nastavu izvrsnosti\nUčili su plivu za decu uzrasta od 3 do 8 godina\nPredavao je akva aerobiku za starije građane\nNadzorno osoblje od 20 spasilaca i polaznika\nDobrovoljni Hebrejski školski učitelj, XYZ Temple, XYZ Town, NY August 20XX-May 20XX\nUčili učenike trećeg razreda razne religiozne teme koristeći diskusiju o razredu, igre i materijale kako bi učenici bili uključeni u angažman\nNapisao i režirao učenike na kraju godine\nIstraživački saradnik, Odjel za strane jezike, XYZ College Fall 20XX-20XX\nPrikupljene informacije iz španskih i latinoameričkih izvora štampanja\nOdgovarajući telefoni, napravili kopije, poslali faksove i izvršili druge administrativne zadatke\nPredstavnik odsjeka studenata, Akademsko vijeće, XYZ College Fall 20XX-Spring 20XX\nSagamore College A Capella Group Jesen 20XX-Proljeće 20XX\nSagamore College Club Plivački tim Fall 20XX-Spring 20XX\nDobila najviše poboljšane plivačke nagrade\nKoliko sati je tinejdžera dozvoljeno da radi?\nPrivremeni organ za rano penzionisanje (TERA)\nSaznajte koja je obavezna licenca u muzici\nPretvorite pametni telefon kompanije u prodajnu alatku


BISERI RASUTI PO CIJELOM SVIJETU: Bosanac Edhem Čustović prava je zvijezda u naučnim krugovima Australije – dijalogin.tv\nUniverzitetski profesor Edhem Čustović je izumio uređaj čiji je cilj smanjiti broj mrtvorođene djece u Australiji, a uz to obnaša i funkciju predsjednika IEEE-a za države Victoriju i Tasmaniju, kao najmlađi u historiji.\nRevolucionarni izumi su izumi koji mijenjaju, poboljšavaju i unapređuju život osoba koje ih koriste. Countakick je jedan od mojih projekata koji je dobio dosta pažnje. Poznato je da se u Australiji svaki dan rodi pet mrtvorođenih beba i taj broj se ne smanjuje iz godine u godinu.\nMoram priznati da put do uspjeha nimalo nije bio lagan, ali jedna od najuređenijih država na svijetu, Australija, svakome pruža jednake prilike. Kada smo došli u Australiju, živjeli smo u predgrađu Melbournea u kojem većinom živi radnička klasa.\nPored akademskih obaveza na La Trobe Univerzitetu u Melbourneu, gdje kao koordinator projekata za akademiju i industriju, od januara 2016. obnašam i funkciju predsjednika IEEE-a za države Viktoriju i Tasmaniju, kao najmlađi izabrani predsjednik u historiji IEEE-a.\nTeško je opisati kolika je moja želja da pomognem BiH, a posebno studentima inženjeringa, informatičarima i naučnicima, jer smatram da su oni budućnost i neotkriveno blago naše države.\nČustović sa vrhovnim naučnikom (glavni savjetnik vladi za nauku, tehnologiju i inovacije) Australije Alanom Finkleom.\nBiH je jedna vrlo bogata država, mada mi to često pogrešno protumačimo. Bogatstvo naše države, ali i cijelog regiona bivše Jugoslavije, jeste inteligencija i snalažljivost ljudi. U BiH postoje razne mogućnosti, ali nažalost, za veliki napredak u nauci, potrebna su i velika sredstva da bi se obezbijedila tehnička oprema i radni uslovi. No, mimo toga, BiH ima izuzetno dobrih naučnika, i neki od njih upravo stvaraju posebnu priču u BiH, a ne u inostranstvu.\nObrazovni sistem Australije se nalazi na samom vrhu najrazvijenijih država. Australija ima 23 miliona stanovnika i oko 40 univerziteta, od kojih su čak 21 rangirana među 500 najboljih univerziteta u svijetu. Puno se ulaže u školovanje i naravno to ima veliki utjecaj na razvoj države. Jedna od najvećih razlika u odnosu na univerzitete iz BiH, jeste praksa koja se stiče tokom školovanja .\nMnogo Bosanaca i Hercegovaca je uslijed rata koji je zahvatio našu zemlju potražilo šansu za boljim životom, kako u Evropi, tako i u Americi i Australiji. Mi smo, kada smo bili u izbjeglištvu u Švicarskoj, dobili šansu da se preselimo u Australiju i da tamo nastavimo živjeti.\nU zadnjih 10 godina smo imali samo tri ili četiri studenta koja su porijeklom iz BiH. Nažalost, školovanje za strane studente je vrlo skupo u Australiji, osim ako ne dobiju stipendiju. Ali, moram priznati da su oni koji su bili tu, bili strašni talenti. Oduševili su i ostale profesore na univerzitetu.\nKada odmalena postavljate teška pitanja za sve što vas interesuje, onda se to interesovanje razvija u motivaciju da otkrijete sve ono za što i dalje postoje pitanja, ali ne i logično i naučno dokazani odgovori.\nRS MEĐU EVROPSKIM REKORDERIMA: Raste broj samoubistava u manjem bh. entitetu


Vučić: Izbori su važni za ugrožene grupe | Srbija News | Al Jazeera\nVučić: Izbori su važni za ugrožene grupe\nIvica Dačić: Da bi se išlo na izbore mora se kazati zašto, šta je Vlada loše uradila i šta je bila kočnica (Al Jazeera)\nPredsjednik Srpske napredne stranke i prvi potpredsjednik Vlade Srbije Aleksandar Vučić izjavio je da su izbori najvažnije pitanje za pojedine društvene grupe čiji su interesi ugroženi i za opoziciju, da će, ukoliko ih bude, kampanja biti kratka i da će odluku o tome SNS donijeti “u najskorije vreme”.\n“Nije to baš najvažnije pitanje na kugli zemaljskoj, sem što jeste za pojedine društvene grupe koje se osećaju ugroženo, a koje se uglavnom nalaze neke sa druge strane zakona, a nekima su brojni interesi povređeni, ali to nisu objektivni interesi Srbije”, rekao je on novinarima, prenosi Tanjug.\nVučić je kazao da su njegovi saradnici u SNS-u tražili da stranka bude otvorena za izbore te da će kampanja, ukoliko bude izbora, biti kratka, a ako ih ne bude – nastavit će se rad.\nNa pitanje novinara da li je Socijalistička partija Srbije kočnica reformi i da li unosi negativnu atmosferu, Vučić je rekao da mu takva atmosfera iskreno smeta, ali da za nju ne može okriviti socijaliste.\n“Bio bih licemer da za takvu atmosferu krivim SPS, to ne mogu da uradim. Ako ljudi misle da nam je legitimitet urušen, a on je najvažniji, ljudi opozicije i deo javnosti, da će neko drugi bolje da vlada, evo vam izbori i prilika pokažite to”, kazao je Vučić.\nPremijer Srbije i lider socijalista Ivica Dačić izjavio je ranije da sigurno ne bio bio protiv izbora da je Vučić za njih, napominjući da se predsjednik Srbije Tomislav Nikolić ne bi trebao uključivati u političke kampanje i iznositi primjedbe na rad ministara.\n“SNS i SPS treba da sednu i analiziraju situaciju, imajući karte i za i protiv”, rekao je on, navodeći da je s Vučićem razgovarao o tome da “izbori nisu državni prioritet, već da trebaju govoriti o rezultatima i postavljenim ciljevima”.\n“Znate, sigurno ne bih bio protiv izbora da je Vučić za njih”, rekao je Dačić za list beogradski Kurir.\nNa konstataciju da potpredsjednici SNS-a izjavljuju da su za izbore i da na izbore poziva i predsjednik Nikolić, Dačić je odgovorio: “Da sam slušao ta mišljenja ova Vlada nikad ne bi bila formirana. Mene interesuje šta misli Vučić, a on neka vidi sa njima.”\n“Mislim da je to utrkivanje u sticanju naklonosti prema Vučiću, borba za pozicije na dvoru. Priznajem, toga ima i u mojoj partiji”, rekao je Dačić, navodeći da je mjesto premijera osnovna postavka takve priče.\n“Pitam da li je bolje da u ovom trenutku nastavimo sa reformama ili da idemo na izbore. I jedna i druga odluka je legitimna, ali moramo što pre da odlučimo. Ne možemo da nastavimo posao ako svaki dan pričamo o izborima. Da li neko stvarno misli da ću ja u jeku predizborne kampanje ići u Brisel i pregovarati sa [premijerom Kosova Hashimom] Thacijem?”, upitao je Dačić.\nDa bi se išlo na izbore, prema njegovim riječima, mora se kazati zašto, šta je Vlada loše uradila i šta je bila kočnica.\nBez zamjerki na rad Nikolića\nRekao je da predsjednički izbori ne mogu biti održani dok “Tomislav Nikolić ne podnese ostavku ili dok ne bude vreme za redovne izbore”.\n“Znate, da [bivši predsjednik Srbije Boris] Tadić nije raspisao predsedničke izbore sada možda Nikolić ne bi bio predsednik, SNS možda ne bi bila najpopularnija stranka”, kazao je Dačić, navodeći da nije tražio da bude premijer, nego da mu je to ponudio Nikolić.\n“Rekao mi je doslovce ovako: ‘Ako nećeš da prihvatiš mesto premijera to znači da si ucenjen.’ Samo politička neznalica može da odbije mesto premijera”, rekao premijer Srbije.\nNa navode novinara da Nikolić sada izjavljuje kako je to bio iznuđen potez, Dačić je odgovorio: “Mislim da takve izjave nisu korektne. Ne doprinose političkoj stabilnosti.”\nDačić je rekao da nema zamjerke na rad Nikolića.\n“Ako želimo ozbiljan politički odnos, predsednik ne bi trebalo da se uključuje u političke kampanje, naročito što se te primedbe koje iznosi ne odnose na ministre iz SPS-a”, kazao je Dačić.\nTeško je racionalno objasniti brojne poteze i rješenja za koja se opredjeljivao aktuelni srbijanski državni vrh.\nVučić: Bolji život u Srbiji naredne dvije godine\nPrvi potpredsjednik Vlade Srbije Aleksandar Vučić izjavio je da će do kraja sedmice biti završene istrage o 24 privatizacije koje je Evropska komisija ocijenila spornim. Vučić je na tematskoj sjednici Vlade Srbije posvećenoj eurointegracijama rekao da očekuje bolji život za građane Srbije nakon teških reformi 2014. i 2015. godine. Prilog Dušana Hadži Nikolića.\nNakon tvrdnji predsjednika Srbije da ga i dalje prisluškuju, premijer Dačić kazao da nema takve informacije.


Zaharova: Zasjedaće SB UN zbog američkih raketa - BIGportal.ba\nAugust 22, 2019 034\nMoskva je, uz podršku Pekinga, zatražila sjednicu Savjeta bezbjednosti UN zbog plana SAD da razvije rakete srednjeg dometa, potvrdila je portparolka ministarstva spoljnih poslova Rusije Marija Zaharova.\n“Postoje indicije da će se Savjet bezbjednosti danas sastati povodom planova SAD o razvijanju i razmještanju raketa srednjeg dometa, na zahtjev Rusije i Kine”, rekla je Zaharova a prenosi Tas s.\nZahtjev je upućen poslije objavljivanja američkih planova o razmještanju raketa srednjeg dometa u Aziji, u pacifičkom regionu, rekla je ona i dodala da je to samo prvi korak, jer SAD mogu u budućnosti takvo oružje da raspodjele i u drugim dijelovima svijeta kao što je Evropa.\nPortparolka ruskog ministarstva spoljnih poslova je naglasila da akcije Vašingtona predstavljaju prijetnju po globalnu stabilnost.\nPentagon je u ponedjeljak saopštio da je testirao kovencionalnu krstareću raketu na ostrvu San Nikolas u Kaliforniji.\n“Lansirana raketa je pogodila cilj pošto je preletjela 500 kilometara. Prikupljeni podaci i naučene lekcije će biti korišćene u daljem razvoju ovog oružja”, saopšteno je tada.


David Luiz izmalerisao Arsenal? - Sportske.net\nKlub iz Londona nikako da stigne do pobede.\nAlegri najavio povratak, jedna liga ima prednost!Ozil napravio frku posle poraza Arsenala!PL - Bruka, Brajton nadigrao Arsenal i odneo bodove sa Emirejtsa!Arsenal prelomio, legenda na klupi?Arsenal i Vest Hem očima ne veruju, za trenere moraju da plate više nego za igrače!\nDosta vremena je prošlo od kada su "tobdžije" slavile u nekom meču, a posebno u Premijer ligi.\nJuče su izgubili od Brajtona sa 2:1 na svom terenu, zadnji trijumf uopšte je došao u Ligi Evrope protiv Gimaraeša kada su zahvaljujući Pepeu slavili sa 3:2. Na Ostrvu ne znaju za trijumf još od šestog oktobra kada su minimalnim rezultatom savladali Bornmut.\nPosle tog susreta se otišlo na internacionalnu pauzu, David Luiz je izjavio kako je ovaj tim kadar da napadne Premijer ligu, ali od izjave Brazilca usledila su samo razočarenja.\nPo povratku sa mečeva reprezentacija usledio je poraz od Šefilda, i od tada su "tobdžije" u slobodnom padu. Promena Emerija i dolazak Ljungberga nije urodila plodom, deluje da Brazilac nije samo slaba karika na terenu, već i van njega.


Prvo Univerzitetsko prvenstvo Srbije u kajakaškim ergometrima i Prvo prvenstvo Fakulteta Sporta i fizičkog vaspitanja u kajakaškim ergometrima 20.01.2012.\nPredmeti OAS i OSS TiM Veslanja Prvo Univerzitetsko prvenstvo Srbije u kajakaškim ergometrima i Prvo prvenstvo Fakulteta Sporta i fizičkog vaspitanja u kajakaškim ergometrima 20.01.2012.\nponedeljak, 26 decembar 2011 20:23\nDiscipline: Studentkinje K-1 500m i K-1 200m; Studenti K-1 500m; K-1 200m; C-1 500m; Nastavnici i saradnici na Univerzitetima u Srbiji K-1 500m. Pravo nastupa imaju studenti od 18 do 27 godina (rođeni između 01. januara 1984. i 31. decembra 1994.) sa overenim indeksom za aktuelni semestar (predati na uvid pre početka takmičenja). Prijave slati na mejl Ova adresa el. pošte zaštićena je od spam napada, treba omogućiti JavaSkript da biste je videli ili Željku Rajkoviću na telefon 065 2009 026 najkasnije do 17.01.2012. Prijave mogu slati i takmičari pojedinačno.\nKatedra Teorije i metodike veslanja Fakulteta Sporta i fizičkog vaspitanja u Beogradu, Univerzitetski Sportski Savez Srbije, Kajakaški Savez Srbije i firma WEBA SPORT iz Novog Sada organizuju Prvo Univerzitetsko prvenstvo Srbije u kajakaškim ergometrima. Takmičenje se održava u petak 20. januara 2012. godine u holu Fakulteta Sporta i fizičkog vaspitanja, Blagoja Parovića 156, Košutnjak, Beograd. Za Univerzitetsko prvenstvo Srbije biće korišćeni WEBA SPORT kajakaški ergometri (www.weba-sport.com).\nPravo nastupa imaju studenti od 18 do 27 godina (rođeni između 01. januara 1984. i 31. decembra 1994.) sa overenim indeksom za aktuelni semestar (predati na uvid pre početka takmičenja).\nPrijave slati na mejl Ova adresa el. pošte zaštićena je od spam napada, treba omogućiti JavaSkript da biste je videli ili Željku Rajkoviću na telefon 065 2009 026 najkasnije do 17.01.2012. Prijave mogu slati i takmičari pojedinačno.\nPoseban poziv kajakašima i kanuistima studentima koji treniraju ili su trenirali kajak ranije. Pomozite nam da takmičenje bude što masovnije i interesantnije kako bi stekli argumente za eventualno uvođenje kajaka kao sporta na neke od naših fakulteta.\nPristup ergometrima za zagrevanje i probu od 11:00h.\nSastanak vođe ekipa u 12:00h.\nPočetak prve trke u 13:00h.\nSatnica će biti definisana u zavisnosti od broja prijavljenih takmičara.\nKvalifikacije K-1 500 studentkinje, studenti, nastavnici i saradnici\nFinala K-1 500m studentkinje, studenti, nastavnici i saradnici\nKvalifikacije K-1 200 studentkinje, studenti\nFinala K-1 200m studentkinje, studenti\nKvalifikacije C-1 500 studenti\nFinala C-1 500 studenti\nPo završenom takmičenju biće dodeljene medalje za pojedinačne plasmane. Od takmičarske 2012. godine vodiće se i kategorija Univerzitetskog rekorda Srbije u svim navedenim disciplinama, a na sajtu Fakulteta Sporta i fizičkog vaspitanja, sajtu Univerzitetskog Sportskog Saveza Srbije i na sajtu Kajakaškog Saveza Srbije biće otvorena posebna stranica sa hronologijom rekorda i fotografijama i osnovnim podacima rekordera.\nRezultati studenata Fakulteta Sporta i fizičkog vaspitanja na Univerzitetskom prvenstvu Srbije biće izbodovani za prvenstvo FSFV. Tri prvoplasirane studentkinje i studenta dobijaju medalje. Pravo nastupa imaju svi studenti, svih smerova i programa (18-27 godina sa overenim indeksom). Studenti 4. godine koji u letnjem semestru školske 2011/2012. slušaju predmet Veslanje za učešće na takmičenju dobijaju 2 poena za angažman na nastavi. Rekord Fakulteta kao i podaci i fotografija rekordera će biti postavljeni na posebnom mestu na stranici predmeta TiM veslanja na sajtu FSFV. Poseban poziv upućujemo apsolventima FSFV koji su u prethodnoj školskoj godini pokazali izuzetno interesovanje za nastavu Veslanja i koji su po nekoliko puta obarali rekorde Fakulteta na veslačkom ergometru. Najbolje plasirani studenti FSFV koji već nisu članovi nekog kajak kanu kluba dobiće priliku da nastupaju za Akademsku Sportsku Asocijaciju "DIF –Beograd" na Prvenstvu Srbije koje se održava 21.01.2012.\nZa sada pored domaćina Fakulteta Sporta i fizičkog vaspitanja u Beogradu svoje učešće su najavili Fakultet Organizacionih nauka (Beograd), Vojna Akademija (Beograd), Šumarski Fakultet (Beograd), Policijska Akademija (Beograd), Poljoprivredni Fakultet (Beograd), Učiteljski Fakultet (Beograd), Biološki Fakultet (Beograd)...\nMolimo studente svih fakulteta u Srbiji da se odazovu u što većem broju kako bi bolje upoznali naš sport, predstavljali svoj Fakultet, družili se i razmenjivali iskustva i dobili priliku da doprinesu razvoju nove i dinamične discipline.


Privredna komora Vojvodine na otvaranju 86. Međunarodnog poljoprivrednoj sajma u Novom Sadu | Privredna komora Vojvodine\nHome PKV Aktuelnosti Privredna komora Vojvodine na otvaranju 86. Međunarodnog poljoprivrednoj sajma u Novom Sadu\nPrivredna komora Vojvodine na otvaranju 86. Međunarodnog poljoprivrednoj sajma u Novom Sadu\nPosted By: PKV ICon: maj 11, 2019 In: Aktuelnosti, PKV, Udruženje poljoprivrede\nPredsednik Privredne komore Vojvodine Boško Vučurević sa saradnicima prisustvovao je svečanom otvaranju 86. Međunarodnog poljoprivrednog sajma na Novosadskom sajmu u subotu, 11. maja 2019. godine. Zemlja partner ovogodišnjeg Poljoprivrednog sajma je Italija, a zemlja prijatelj Tunis. Na štandu Privredne komore Vojvodine predstavlja se blizu 20 privrednika, a nalazi se u hali Master na Novosadskom sajmu.\nOvogodišnju najznačajniju i najveću sajamsku manifestaciju u jugoistočnoj Evropi otvorio je gradonačelnik Grada Novog Sada Miloš Vučrević, koji je istakao da je poljoprivreda ozbiljna šansa Srbije, koju, kako je rekao, maksimalno moramo da iskoristimo.\n„Naša poljoprivreda ne može da bude usamljena, već u svom razvoju mora da ima podršku odgovarajućim merama Vlade, ali istovremeno i poljoprivrednici moraju da budu otvoreni za nova znanja i inovacije, da prihvataju najsavremenije tehnologije, bez kojih nećemo biti konkurentni na tržištima koja su nam danas otvorena, zahvaljujući boljem političkom ugledu Srbije“, rekao je Vučević.\nTom prilikom, potpredsednik Pokrajinske vlade Đorđe Milićević izjavio je da je poljoprivreda jedna od najznačajnijih poluga srpske ekonomije i istakao da su tome doprinele mere Vlade Srbije i Pokrajinske vlade.\n„Rast bruto domaćeg proizvoda u prošloj godini je 4,4 odsto, od čega gotovo trećinu doprinosi poljoprivreda. To govori o tome koliko je agrar važan za našu ekonomiju“, kazao je Milićević.\nNa svečanom otvaranju, prisutnima se obratio i ministar poljoprivrede Branislav Nedimović, koji je rekao da je Poljoprivredni sajam u Novom Sadu postao mali za sve koji žele da izlažu, što je dokaz da su Srbija i srpska poljoprivreda u krugu od hiljadu kilometara sigurno najdominantniji sektor.\n„Možemo sigurno da kažemo da smo dominantni ne samo u proizvodnji, nego i u trgovini poljoprivrednim i prehrambenim proizvodima“, rekao je Nedimović i ponovio da „Srbija nema naftu, more, zlato, ali ima poljoprivredu i hranu“.\nNa svečanosti su govorili i ambasador Tunisa Sejf Alah Redžep i pomoćnik ministra poljoprivrede Italije Franko Mancato.\nPrisutne je pozdravio i domaćin, generalni direktor Novosadskog sajma Slobodan Cvetković, istakavši podatak da je u proteklih osam i po decenija Poljoprivredni sajam imao više od 7.000 stranih i 100.000 domaćih izlagača kao i da je kroz sajamske kapije, istovremeno prošlo više od deset miliona posetilaca.\nOvogodišnji Međunarodni poljoprivredni sajam okupio je preko 1500 izlagača iz preko 60 država. Vrata Sajma poljoprivrede otvorena su do petka, 17. maja 2019. godine.\nViše informacija na sajtu Pokrajinske vlade i Novosadskog sajma.\nStudenti iz Rumunije u tradicionalnoj poseti Privrednoj komori Vojvodine\nNajava: Privredna komora Vojvodine obeležava 101. godinu postojanja i rada\nPredstavljena turistička ponuda Vojvodine na 31. Međunarodni sajam turizma u Ljubljani


Otkrivamo: Zašto je uhapšen šef Pravne službe MUP-a SBK u Bugojnu - Bug.ba - Info portal Bugojno\nSlužbenici MUP-a SBK nastavili su borbu protiv mita i korupcije u vlastitim redovima te su zbog sumnje u, službeno nezakonito posredovanje, odnosno zloupotrebu položaja i primanje mita uhapsili šefa Pravne službe MUP-a SBK Ljupka Kasala.\nKako neslužbeno saznajemo, Kasala terete da je uzimao novac za zapošljavanje u ovu instituciju, kao i za malverzacije rješenjima za odobrenje za nabavku oružja.\nNeslužbeno saznajemo da su nad Kasalom provedene posebne istražne radnje, odnosno da je po prijavi za uzimanje mita jednog od kandidata za posao u MUP-u SBK nad njim provedena i istraga.\nPrvi put mu je, saznajemo dao 2.000 eura, dok je drugi put policija označila novac, koji je u istrazi i pronađen kod Kasala.\nJučer u poslijepodnevnim satim završeno je saslušanje osumnjičenoga u Kantonalnom tužilaštvu u Travniku, nakon čega je s lisicama na rukama odveden u pratnji sudske policije.\n-Osumnjičeni je saslušan i postupajući tužilac predložio je Općinskom sudu u Travniku određivanje mjere pritvora. Osumnjičeni se tereti za krivično djelo primanja nagrade ili drugog oblika koristi za trgovinu uticajem – potvrdio nam je Ernesa Keganović, portparol Kantonalnog tužilaštva Travnik.\nZa ovo krivično djelo predviđena je zatvorska kazna u trajanju od šest mjeseci do pet godina.


Ministar i advokati\nStav ministra Selakovića je ispravan kada kaže da se "zakoni ne mogu menjati ucenama". Problem, međutim, nije samo u tome kako se zakoni menjaju, već i kako se donose. Naime, zakoni ne treba da se donose ili menjaju ucenama, već tako što organ koji zakon priprema iznese razloge za rešenja koja predlaže, tako što svi zainteresovani dobiju priliku da kažu šta misle o predloženim rešenjima i tako što dobiju obrazloženje o tome zašto neki predlog jeste ili nije prihvaćen.\nJedan od propisa zbog kojeg advokati protestuju je Zakon o prometu nepokretnosti, usvojen po hitnoj proceduri avgusta 2014, koji je, u članu 4. predvideo obavezu da se ugovor o prometu nepokretnosti "zaključuje u obliku javnobeležničkog zapisa" i da drugi ugovori ne proizvode pravno dejstvo. (http://goo.gl/lEQcgo)\nTa izmena je u vezi sa izmenom Zakona o javnim beležnicima iz februara 2013, koja je takođe usvojena u hitnoj proceduri, kada je obaveza da se ugovori o prometu nepokretnosti sačine pred javnim beležnicima "ako je ugovorna strana poslovno nesposobno lice" proširena na sve takve ugovore. U obrazloženju ove promene se kaže samo to da je "takvo rešenje celishodnije" (http://goo.gl/zvxk8J)\nNi u jednom ni u drugom slučaju u obrazloženju predloga zakona ni jednom rečju se ne kaže da je bila održana javna rasprava ili drugi vid konsultacija. Interesi advokata nesumnjivo jesu povređeni ovim normama. Međutim, nova pravila daleko više pogađaju interese prodavaca i kupaca nekretnina koji više nemaju mogućnost da ugovore o prodaji i kupovini svojih stanova, kuća i garaža prave i bez notara i bez advokata.


Dramatičan porast obolelih od alergija\nVesti :: Dramatičan porast obolelih od alergija\nOD različitih oblika alergije, prema podacima iz Instituta za virusologiju, vakcine i serume, u Srbiji pati čak 40 odsto stanovništva! Najviše je alergičnih na nikl, ambroziju, polen, prašinu i grinje, pojedine antibiotike, ali u porastu su i alergijske reakcije na kozmetiku, kućnu hemiju, hranu... Iako već imaju razmere epidemije, stručnjaci upozoravaju da je alergija sve više, i da će za nekoliko godina svaki drugi stanovnik na planeti imati alergijsku bolest!\nDr Olga Vučković, šef Laboratorije za imunološku dijagnostiku u "Torlaku", kaže da učestalost alergija u Srbiji ne odstupa mnogo od svetskog proseka.\n- Suočeni smo sa dramatičnim povećanjem broja obolelih od alergijskih bolesti i kod nas i u svetu - kaže dr Vučković za "Novosti". - Smatra se da sada svaki treći stanovnik sveta pati od nekog oblika alergije. Genetski nasleđena sklonost ka alergijskim bolestima je nesumnjivo važan faktor rizika. Ali na pojavu alergija utiču i visoki higijenski standardi, izmenjene životne navike kao što su: boravak u zatvorenim prostorima, smanjena fizička aktivnost, gojaznost, preterana upotreba antibiotika, pušenje, zagađenje životne sredine...\nZimi su najizraženije alergije na grinje, a tokom ostala tri godišnja doba - na polen. Alergični na polen drveta, trave ili korova, najviše problema imaju početkom proleća, kada počinje sezona cvetanja, a ove tri vrste polena cvetaju do oktobra.\nPRETI I GUŠENjE\nKao alergijska reakcija na polen javljaju se otok i crvenilo kapaka, suzenje očiju, zapušenost nosa, kašljanje i kijanje. Neke alergijske reakcije, recimo na lekove, ili hemikalije, mogu da budu toliko burne da se čitavo telo ospe, pa i da dođe do gušenja.\nIzvor: Novosti 24.03.2012.god.\n24. Mart 2012. Vesti 0 1524\nalergija alergije obolelih dramatican pati srbiji oblika porast vesti polen stanovnistva serume odsto podacima razlicitih prema instituta virusologiju vakcine\nTri reči: dramatican porast obolelih, razlicitih oblika alergije, alergije prema podacima, oblika alergije prema, vesti dramatican porast, alergija vesti dramatican\nDve reči: oblika alergije, porast obolelih, dramatican porast, srbiji pati, odsto stanovnistva, virusologiju vakcine, alergije prema, razlicitih oblika, prema podacima\nJedna reč: alergija, alergije, obolelih, dramatican, pati, srbiji, oblika, porast, vesti, polen, stanovnistva, serume, odsto, podacima, razlicitih, prema, instituta, virusologiju, vakcine


Cara dusana - 8. od 13 stranica rezultata - Oglasi SveNekretnine\nDORĆOL-C.UROŠA, 70M2, PR, TA, UKNJ.\nDODATNI PODACI: Ugovorna površina 18m2, ostatak predat za legalizaciju. Izuzetna lokacija....vise\nStari grad, centar - Cara Lazara, 447m2\n1.200.000€447 m22 684 €/m2Dodaj oglas u favorite\nTip nekretnine:Poslovni prostor / Lokal26.11.2019\nStari grad, centar - Cara Lazara lokal, 447m2 (suteren 227m2 + prizemlje 222m2) Nalazi...vise


Promocija porodičnih vrednosti | Društvo | Novosti.rs\nKAKO DA NAS BUDE MILION VIŠE Promocija porodičnih vrednosti\nV. N. | 19. maj 2018. 15:02 | Komentara: 0\nGlumica Dara Džokić kaže da država mora da na sve načine i da na svim nivoima neguje porodične vrednosti, koje su kod nas decenijama u krizi\nVIDI se da je država počela da se ozbiljnije bavi problemom konstantno opadajućeg nataliteta, i to je za svaku pohvalu. Problem je, međutim, višestruk, dobok i dugotrajan. Ne može da se reši preko noći, jer je decenijama stvaran.\nIako sam, pre svega, za apsolutnu slobodu odlučivanja žena hoće li da rode ili ne i protiv toga da se skrene u rigidnost i prisilu, ne poričem da je situacija loša i da problem postoji.\nDržava mora da na sve načine i da na svim nivoima neguje porodične vrednosti, koje su kod nas decenijama u krizi. Ne može se prepustiti da se promocijom takvih vrednosti bave neobrazovani i primitivni ljudi, već intelektualci, koju su ne samo obrazovani već su i širokih shvatanja.\nPROČITAJTE JOŠ - Potrebni su pozitivna energija i optimizam\nAko ovde već u porodici imamao jednu sliku nezadovoljnih ljudi, koji žive "u mraku", ako je deci odmalena nametnuto da su od porodice važniji karijera ili zabava, ne može ni da se promeni svest budućih generacija.\nAko polazim od sebe, oduvek mi je porodica bila apsolutno ispred svega, podrazumeva se i karijere, ali sam i sama dokazala da se može i jedno i drugo. Mladi danas u svom domu najčešće imaju drugačiji primer, odmalena rastu na tim poremećenim vredostima i tako se krug nastavlja.\nZato je presudna ozbiljna, mudra i temeljna promocija pravih vrednosti, porodice pre svega, ali i istinskog podržavanja kroz realne stimulacije.\nEkonomija | 04. april 2020. 21:15


Nezavisna Komisija za Medije (NKM) podseća sve licencirane da do kraja meseca marsa, čekamo da dostavite NKM-u godišnje izveštaje za 2021.godinu, kako bi izvršili vasu zakonsku obavezu koja je određena Zakonom Br.04/L-44 o Nezavisnoj Komisiji za Medije, odnosno članom 28, pargrafom 1, koji glasi:\nGodišnji izveštaji, sa zahtevanim podacima, treba da se dostave NKM-a najkasnije do 31. marta 2022.godine. NKM vam garantuje da komercijalne osetljive informacije date u vašem godšnjem izveštaju neće otkriti nijednoj osobi, osim u slučaju kada se zakonom zahteva da se postupi drugačije.\nObrazac za godisnji izvestaj 2021 za Provajdera Audio i Audiovizuelnih Medijskih Usluga\nObrazac za godisnji izvestaj 2021 za Operatora Distribucije